Άγριες Μέλισσες - Spoiler: Ανήμπορη να αντιδράσει ενώ ο κλοιός στενεύει\nΛύγισε η Ζήνα Κουτσελίνη αποχαιρετώντας των Γιώργο Καραϊβάζ\nΕντείνονται οι έρευνες για τους δολοφόνους του Καραϊβάζ - Που εστιάζουν οι Aρχές\nΗ μαγκιά του Βορίδη, οι άριστοι και η… αποκλειστικότητα του parapolitika.gr\nΚάποιοι από τους ήρωες στις Άγριες Μέλισσες ξεπερνούν τα όριά τους στα επόμενα επεισόδια. Αυτό θα έχει ως συνέπεια να ακολουθήσει ένα ντόμινο απρόβλεπτων εξελίξεων. Όλα είναι πιθανά στη σειρά από εδώ και πέρα.\nΆγριες Μέλισσες - Spoiler: Μαθαίνει πρώτος το θανάσιμο μυστικό των Σταμίρη\nΆγριες Μέλισσες - Spoiler: Φεύγει για να κλειστεί σε μοναστήρι\nΆγριες Μέλισσες - spoiler: Ασημίνα και Νικηφόρος φτάνουν στο τέλος, ενώ η Δρόσω χάνει κάθε ελπίδα\nΗ συμπεριφορά του Νικηφόρου από όταν έμαθε την αλήθεια για τον θάνατο του αδελφού του Σέργιου είναι αψυχολόγητη.\nΑυτό θα έχει ως αποτέλεσμα να αποκτήσει νέους εχθρούς, αλλά και νέους συμμάχους στις Άγριες Μέλισσες. Η Ασημίνα του προσφέρει χείρα βοηθείας, ενώ ο ίδιος αποφασίζει κάτι που θα ταράξει ακόμη μία φορά τις σχέσεις του με τον Κωνσταντή.\nΣύμφωνα με όσα γράφει το περιοδικό «TV O’CLOCK», παίρνει τον μικρό και φεύγει από το σπίτι, γεγονός που δημιουργεί πανικό στη Μυρσίνη.\nΗ κυρία Σεβαστού είναι πια σε απόγνωση. Μοιάζει ανήμπορη να αντιδράσει σε όσα συμβαίνουν και αναγκάζεται να ζητήσει τη βοήθεια της Ασημίνας για να πείσει τον Νικηφόρο να επιστρέψει στο σπίτι.\nΩστόσο, εκείνη και η Δρόσω ελπίζουν πως θα επωφεληθούν από την κατάσταση στο σπίτι των Σεβαστών και θα κρατήσουν τον Σέργιο.\nΑπό την άλλη, στις Άγριες Μέλισσες θα μας απασχολήσει πολύ και η εξέλιξη με την σύλληψη του Δούκα, ενώ οι έρευνες για τον φόνο του Θέμελη στενεύουν.\nΤην ίδια ώρα, οι σχέσεις του με τον Νικηφόρο φτάνουν στα άκρα μετά τις αποκαλύψεις για την βιομηχανική ζώνη.\nΟ Δούκας κλέβει από το αστυνομικό τμήμα ένα σημείωμα που τον καίει. Ο Προύσαλη καλεί για ανάκριση την Ανέτ κι εκείνη ομολογεί πως εκείνος πήρε το σημείωμα.\nΟ Δούκας συλλαμβάνεται και οι δικηγόροι του προσπαθούν, στις Άγριες Μέλισσες, να πείσουν την Ανέτ να αλλάξει την κατάθεσή της για να μην στείλει τον αδελφό της στην φυλακή. Εκείνη δεν θέλει να τον καλύψει για ακόμα μια φορά.\nΟ Αλέξης με τον Σπανό πλησιάζουν στον άνθρωπο που πούλησε το δηλητήριο στον δολοφόνο του Θέμελη και συνάμα στον άνθρωπο που σκότωσε τον τραπεζίτη.\nΤο ίδιο κοντά, όμως, στον δολοφόνο του πατέρα του βρίσκεται και ο Μελέτης και ο Δούκας αρχίζει να πανικοβάλλεται.


TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: Κίνδυνος πραξικοπήματος λόγω... φαγητού!\nΥπό πολιορκία βρίσκεται εδώ και δύο εβδομάδες η κατοικία του πρωθυπουργού της Ταΐλάνδης, Σαμάκ Σουνταραβέι, από διαδηλωτές που του ζητούν όχι μόνο να παραιτηθεί για σκάνδαλα διαφθοράς, αλλά και επειδή "φιλοξένησε" στην πρωθυπουργική κατοικία ένα δημοφιλές σόου μαγειρικής.\nΤο θέμα -αν και εκ πρώτης όψεως φαίνεται αστείο-, στην πραγματικότητα είναι πολύ πιο σοβαρό.\nΟ πρωθυπουργός της χώρας κατηγορείται για παραβίαση του Συντάγματος και εάν κριθεί ένοχος οφείλει να παραιτηθεί, ενώ θα είναι η πρώτη φορά που μία κυβέρνηση θα "πέσει" λόγω της έφεσης ενός πρωθυπουργού στις γαστριμαργικές απολαύσεις.\nΟ Σαμάκ θεωρείται υποχείριο του πρώην πρωθυπουργού της χώρας Θακσίν Σιναουάτρα, που εκδιώχθηκε από τη χώρα μετά το πραξικόπημα του 2006 και ζει σήμερα στο Λονδίνο.\nΤο δε πολιτικό "βιογραφικό" της Ταϊλάνδης είναι ιδιαίτερα ταραχώδες, καθώς μετρά ήδη 18 πραξικοπήματα από το 1932.\nΑναρτήθηκε από Trifylianews στις 10:33:00 μ.μ.


Κάλια Ελευθερίου: “Κατέβηκε κάποιος από το αυτοκίνητο και με έδερε” – Βίντεο\nYou are at:Home»Showbiz»Κάλια Ελευθερίου: “Κατέβηκε κάποιος από το αυτοκίνητο και με έδερε” – Βίντεο\nBy 24/01/2018 131 views\nΗ αποκάλυψη για τον ξυλοδαρμό που υπέστη\nΜε αφορμή τη συζήτηση για τις έντονες αντιδράσεις που έχουμε και τη δυσαρέσκεια που προκαλείται κάποιες φορές στους δρόμους ανάμεσα στους οδηγούς, η συνεργάτιδα της εκπομπής “Όλα για σένα”, Κάλια Ελευθερίου, το μεσημέρι της Τετάρτης, 24 Ιανουαρίου, έκανε μία αποκάλυψη που αφορούσε σε περιστατικό με πρωταγωνίστρια την ίδια.\n“Εκατέβηκε κάποιος από το αυτοκίνητο και με έδερε… Κόρναρα… με ακολούθησε, διέκοψε την πορεία μου… Μου είπε άνοιξε το παράθυρό σου… Και με χαστούκισε…”, είπε χαρακτηριστικά η νεαρή παρουσιάστρια. Δείτε πιο κάτω το σχετικό απόσπασμα από το ilovestyle.com\nPrevious ArticleΠάνος Ιωαννίδης: Γιατί δεν βγάζει ποτέ το δαχτυλίδι από τον αντίχειρα; Η συγκινητική ιστορία που κρύβεται πίσω από αυτό το κόσμημα…\nNext Article Εσείς τον θυμάστε; Ποιος κριτής του Master Chef είχε κόψει τον Άκη Πετρετζίκη στην πρώτη του οντισιόν!


«Πάγωσαν» οι προσεισμικοί έλεγχοι σε σχολικά κτίρια - Ειδήσεις - Michanikos.gr\nBy Engineer, September 26, 2013 in Ειδήσεις\nΤο θέμα του προσεισμικού ελέγχου κανείς αρμόδιος δεν το πήρε σοβαρά, εκτός κι αν επρόκειτο να διορίσει...\nΑλλά, ας μας πει κάποιος σε τι συνίσταται ο προσεισμικός έλεγχος. Για να μην κουράζεστε, είναι "πρωτοβάθμιος προσεισμικός έλεγχος", κάτι σαν ΔΕΔΟΤΑ... (έγραφο ΠΕΧΩΔΕ 2189/21-05-2001).\nΑς μας πει όμως και το άλλο, πόσο κόστιζε το κομμάτι στον ΟΣΚ; Γιατί δεν δόθηκαν οι έλεγχοι σε ιδιώτες με ανοιχτές προκυρήξεις κατά περιοχή;\nΓιατί ξεκίνησαν ποτε; Πλάκα κάνουνε;\nΈγιναν πρωτοβάθμιοι ελέγχοι σύμφωνα με τις διαδικασίες του ΟΑΣΠ εδώ.\nΚανονικά έπρεπε να προχωρήσει σε δευτεροβάθμιο έλεγχο κάποια στιγμή...\nΟι προσεισμικοί έλεγχοι προωθήθηκαν καθαρά για πολιτικάντικους λόγους.\nΕπίσης -αναγκάζομαι να υποθέσω- και για να δουλέψει λίγο και η μηχανή του ΟΑΣΠ...\nΕν τέλει, μόνο ο ΟΑΣΠ έχει ασχοληθεί ουσιωδώς με το θέμα.\nΣτην εποχή (21 αιώνας) που κι ένα ψιλικατζίδικο οφείλει να έχει τεχνικό ασφαλείας, τα σχολειά μας δεν έχουν τεχνικό ασφαλείας, δεν έχουν εγκεκριμένο σχέδιο πυροπροστασίας, δεν έχουν εγκεκριμένο σχέδιο εκκένωσης...\nΔεν πληρούν τις στοιχειώδεις αρχές της κοινής λογικής για ξεκλείδωτες εξόδου κινδύνου (αυτές που στην μελέτη ονομαζόντουσαν έτσι)...\nΔεν έχουν την στοιχειώδη πρόβλεψη ώστε να στερεώνονται με ασφάλεια ντουλάπες, βιβλιοθήκες, φοριαμοί...\nΈχουν όμως (κάποια από αυτά) προσεισμικό έλεγχο!\nΧαμένο σε κάποιο αρχείο, άγνωστο τοις πάσι, ανεπίκαιρο πλέον...


Συγκλονίζει ο Νικολόπουλος μιλώντας για τον Καζαντζίδη: «Με έβριζε, προσέβαλε τον πατέρα μου» (Vid) | Gossip-tv.gr\nΣυγκλονίζει ο Νικολόπουλος μιλώντας για τον Καζαντζίδη: «Με έβριζε, προσέβαλε τον πατέρα μου» (Vid)\nΕνώπιος ενωπίω: Καλεσμένος στην εκπομπή του Νίκου Χατζηνικολάου στον ΑΝΤ1 ήταν ο Χρήστος Νικολόπουλος, το βράδυ της Δευτέρας (5/5).\nΟ καταξιωμένος συνθέτης αναφέρθηκε μεταξύ άλλων και στη μεγάλη κόντρα που είχε κάποτε με τον Στέλιο Καζαντζίδη, κάνοντας μάλιστα και αποκαλύψεις.\nΕγώ, αντιθέτως, κάποια στιγμή του είχα πει “κάνε μου πληρεξούσιο να κάνω εγώ μήνυση στον κύριο Μάτσα για να απελευθερωθείς”. Μέχρι σε αυτό το σημείο τον αγαπούσα, να χαλάσω εγώ τη σχέση μου με την εταιρεία...\n... Και κάποια στιγμή, κάποιοι δημοσιογράφοι τον τσίγκλησαν και άρχισε να λέει λόγια για μένα και αυτό που με πείραξε ήταν ότι έλεγε άσχημα λόγια για τον πατέρα μου, προσέβαλε τον πατέρα μου. Κάποια στιγμή, άνθρωπος είμαι κι εγώ, είπα κι εγώ κάτι, μετά πήρε φόρα αυτός και άρχισε να λέει χειρότερα.


«Η Γ' Εθνική θα έχει πρόβλημα!»\n14:47 | 27/03/2020\nΌσο καθυστερεί η επανέναρξη λόγω κορωνοϊού τόσο ζοφερό είναι το μέλλον των ερασιτεχνικών πρωταθλημάτων.\nΟ πρόεδρος της Επιτροπής Διοργανώσεων της ΕΠΟ και πρόεδρος της ΕΠΣ Αθηνών, Παναγιώτης Δημητρίου, παραχώρησε συνέντευξη στην εφημερίδα «ΦΩΣ», αναφερόμενος στο μέλλον των τοπικών πρωταθλημάτων και της Γ’ Εθνικής.\nΑν η αναστολή της αγωνιστικής δράσης συνεχιστεί και μετά το Πάσχα, τότε θα υπάρξει σοβαρό πρόβλημα. Σε μία τέτοια περίπτωση η Ομοσπονδία θα είναι αυτή που θα πάρει μία απόφαση για όλα τα πρωταθλήματα, επαγγελματικά και ερασιτεχνικά.»\nΣτον «αέρα» η Γ' Εθνική\n«Πόσο θα αντέξουμε χωρίς ΠΟΑ;»


Σάββατο, Ιουνίου 08, 2013 ~ Προμαχιώτικα Νέα\n9:12:00 μ.μ. mystiriosps No comments\nΈνας τσοπάνης, καλείται από το χωριό του, μάρτυρας σε μια δίκη στην πολιτεία.\nΟΙ ΑΛΛΟΙ ΦΤΑΙΝΕ!\nΟι άλλοι φταίνε. Πάντα οι άλλοι. Εσύ ποτέ. Συνέχισε να μασάς το παραμυθάκι που σου πουλάνε.\nΧρόνια τώρα σε ποτίζουν γραψαρχιδινι και σταρχιδιαμολ. Είναι μαγκιά να τα γράφεις όλα, έτσι δεν είναι; Σε βολεύει. Ειδάλλως θα πρέπει να κάνεις την αυτοκριτική σου, ν’ αναλάβεις ευθύνες και δράση. Συνέχισε να αδιαφορείς και να σκέφτεσαι ότι δεν είναι δικό σου πρόβλημα. Εσύ δεν αντιμετωπίζεις κανένα πρόβλημα άλλωστε. Εσύ έχεις να φας, και η οικογένειά σου, και οι οικείοι σου. Και όχι μόνο έχεις να φας, αλλά περνάς και καλά. Δε σ αγγίζει εσένα αυτό που αποκαλούν κρίση. Έχεις υποστεί κάποιες μειώσεις, αλλά και πάλι έχει ο θεός, σκέφτεσαι.\nΈχεις την εντύπωση ότι αν κοιτάξεις το σπίτι σου και μόνο θα βγεις αλώβητος απ΄ όλη αυτή τη λαίλαπα που έχει ξεσπάσει. Έχεις την εντύπωση ότι αν δώσεις ελεημοσύνη, θα ελεηθείς.\nΔε σε αφορά όταν ο διπλανός σου καίγεται. Δε σε αφορά που είναι άνεργος. Εσύ δεν είσαι. Είναι τεμπέλης και δε βρίσκει δουλειά, είπες.\nΔε σε αφορά που τα παιδιά σου είναι άνεργα ή εργάζονται με μισθούς πείνας. Πάλι καλά που υπάρχει και αυτή η δουλειά, είπες.\nΔε σε αφορά που τα παιδιά σου φεύγουν μετανάστες σε άλλη χώρα. Οι άλλοι μετανάστες τους πήραν τη θέση και χρέος σου είναι να τους διώξεις.\nΧαίρεσαι όταν καίγεται ο διπλανός σου, διότι πολλές φορές σκέφτηκες ή και ακόμα είπες, «ας είμαι εγώ καλά και οι άλλοι δεν πάνε να καούν». Όταν η φωτιά φτάσει στη δική σου την πόρτα – γιατί κάποια στιγμή θα φτάσει – τότε θα ‘ναι αργά για δάκρυα. Γι αυτό συνέχισε την φυτο-ζωούλα σου. Σε βολεύει. Ειδάλλως θα πρέπει ν αρχίσεις να σκέφτεσαι για λογαριασμό σου.\nOCCUPYFEAR...ΑΥΤΟ ΠΟΥ ΦΟΒΑΜΑΙ ΠΕΡΙΣΣΟΤΕΡΟ.\nΟ φόβος. Αυτό το ανυπέρβλητο όπλο που χρόνο με το χρόνο στρέφει την κάννη του πάνω μας.\nΜια κάννη που είναι παντού. Στις τηλεοράσεις και τα στόματα των ευαγγελιστών τους, στα μυαλά των ανθρώπων γύρω μου, στα μάτια όσων με κοιτούν. Ο φόβος του σκοταδιού που σιγά σιγά κυριεύει τα μέσα μας.\nΓίνεται γράμμα και κρύβεται μέσα στα λεφτά, στο φαί, στο φώς, στο γραφείο, στη φυλακή, στη φρίκη και τη φωτιά. Γίνεται ιδέα και κρύβεται μέσα στα βιβλία, στις σκέψεις, στις κυβερνήσεις και τους φύλακές τους. Στους υπολογιστές που γράφουν το όνομα μου και πρέπει να φοβηθώ για αυτό, στις υπηρεσίες που ανταλλάσω το φόβο μου με επίδομα. Στην αγκαλιά που φοβάμαι μη χάσω.\nΜα αυτό που φοβάμαι περισσότερο και απο τον κάθε σωτήρα μου, περισσότερο κι απο την πείνα ή την αγάπη, περισσότερο απο όλους αυτούς που μου τον επιβάλλουν αυτό το φόβο, είναι να μη γίνω το κτήνος που θέλουν να είμαι. Να μη γίνω ο κανίβαλος που τους εξυπηρετεί, να μη μεταβληθώ σε αυτό το άβουλο μικρό ανθρωπάκι που κρυμμένο πίσω από φτηνές δικαιολογίες και παλιές ιδεοληψίες σκούζει σαν τον αναμάρτητο που ακόμα περιμένει η πέτρα να την ρίξει.\nby Ύποπτο Μούσι\n"ΣΗΜΑΣΙΑ ΕΧΕΙ". ΜΑΛΒΙΝΑ.\nΤΟΥ ΠΑΝΟΥ ΜΙΧΑΗΛ.\nΣήμερα κλείνουν 11 χρόνια από εκείνο τον Ιούνη του 2002 που η Μαλβίνα δεν χρειάστηκε να ξαναπροσπαθήσει σχεδόν για τίποτα. Η μεταφυσική του μύθου της είχε ήδη αρχίσει να παίρνει μπρος. φωτό: Σπύρος Στάβερης\nΈχω αναρωτηθεί πολλές φορές τι είναι αυτό που μας καθιστά αιχμάλωτους τέτοιων κυκλωνικών περσόνων, σαφώς υπερβολικών (κάθε σταρ εικονογραφεί τον μύθο του άλλωστε με ισχυρές δόσεις γοητευτικής εξτραβαγκάντζας αν το καλοσκεφτείς:-) αλλά και παλλιροιακά μελαγχολικών μέσα στην αναρίθμητη λάμψη τους. Ίσως στην περίπτωση της Μαλβίνας να έχει να κάνει με αυτό το ιδιότυπο μίγμα, σχεδόν ασύλληπτο για εκείνη την επόχη που έγινε διάσημη στα 90ς, εποχή της παντοκρατορίας της ξανθιάς κόμης και του λοιπού λουστραρισμένου τρας υπόκοσμου της ιδιωτικής τηλεόρασης.\nΜια κουλτουριάρα, κοντοκουρεμένη, μαυρομάλλα Τζουλιέτα Μασίνο, τόσο κατασκευασμένα μοιραία που φάνταζε σχεδόν κλοουνική μέσα στα μαύρα κουστούμια, τις μοιραίες πόζες, τα αναρίθμητα τσιτάτα και το σχεδόν χαμόγελο του τζόκερ. Έχω την αίσθηση όμως παρατηρώντας την στα βίντεο και στις φωτογραφίες πως ακριβώς αυτό το καρφιτσωμένο, γκροτέσκο, μελαγχολικό χαμόγελο, υπόμνηση ανεκπλήρωτων επιθυμιών και ξεβρασμένων ναυαγίων ήταν που της προσέδιδε αυτή την ακαταμάχητη αύρα.\nΗ Μαλβίνα μπορεί να υποδυόταν (κυρίως τηλεοπτικά) ακατάπαυστα την Στέλλα, την Ευδοκία και οποιαδήποτε άλλη μυθιστορηματική ηρωϊδα της καρφωνόταν στο μυαλό αλλά ουσιαστικά επεδιώκε ένα άλλο είδος μεγαλείου ολότελα διαφορετικού από την ανακύκλωση μύθων και κατασκευασμένων οχλαγωγιών για τα κτήνη της τηλοψίας.\nΉθελε να ορίσει εκ νέου την έννοια του παραδωμού. Στη ζωή, στις σχέσεις, στον δυσοίωνο τεκέ των μίντια. Ήθελε δράση, πάθος και αντισυμβατικότητες, ήθελε να απομυθοποίησει την μαστουρωμένη νεοελληνική μικροαστίλα, το αυτιστικό μας στρίμωγμα μπροστά στις μούμιες και τους τελειωμένους, την κατασκευασμένη μας μέθη.\nΔεν τα κατάφερε βέβαια. Ένας γοητευτικός κούκος όσο απροσδόκητος και αισθητικός και να είναι δεν αρκεί για να ανατρέψει τις πολιτικές, ιδεολογικές, κοινωνικές αγκυλώσεις της ανεπίδεκτης πλειοψηφίας. Το πόπολο αναζητεί πάντα το μέσο τεκμήριο τσοκαρίας που θα το κάνει να βυθιστεί απενοχοποιημένα στα ηδυπαθή του ρεψίματα και στις καταδύσεις στα σκουπίδια.\nΑκόμα κι έτσι, το ίχνος που άφησε πίσω της η περίπτωση της Μαλβίνας είναι άξιο λόγου. Ειδικά αυτό των κειμένων της το οποίο η δυναμική της εικόνας της και η φωτογένεια της περσόνας της το έκανε πολλές φορές να χάνεται μέσα στη παλίρροια των μεταμορφώσεων:-) Δεν πειράζει. Σημασία έχει άλλωστε, όπως έλεγε και η αγαπημένη της ζουλαφσκική ηρωϊδα Ρόμυ Σναίντερ στο "L'important c'est d'aimer" , ν' αγαπάς.\nKι ας έχουν θαφτεί τα πάντα.\nΜαλβίνα Κάραλη: 3 Φεβρουαρίου 1954 – 7 Ιουνίου 2002\nH ΕΚΔΡΟΜΗ (Το τελευταίο της κείμενο από την Αμερική)\nΤι ήταν το Λιμένι. Τι θάλασσα είχε το Λιμένι. Δεν ξέρω. Δεν πρόσεξα τίποτα. Η ουσία είναι πως, τρία χρόνια μετά, κοιτούσα από το παράθυρο τους ουρανοξύστες του Μανχάταν και είχα στο νου μου το Λιμένι. Διαδρομή προς το Λιμένι – δεν θυμάμαι παρά ελάχιστα πράγματα. Όπως ένα φως άσπρο.\nΤα μάτια μου άνοιγαν λίγο λίγο. Μέσα μου επαναλάμβανα «η μικρή Ε-λέ-νη απ' το Κω-στα-λέ-ξι πή-ρε α-μπά-ρι-ζα και βγαί-νει». Είχα να ταξιδέψω καιρό. Ταξίδι σημαίνει ο κάθε δρόμος να σε πηγαίνει στην άκρη του εαυτού σου. Πώς το λέει ο Πεσόα; «Γύρισα όλο τον κόσμο και δεν αντίκρισα παρά τη θαμπή απομίμηση αυτών που είδα χωρίς να ταξιδέψω». Καθόμουν ήσυχη, με πληγωμένα βλέφαρα, το ηλιοβασίλεμα συνέπεσε με τη διαδρομή, πρέπει να ήταν εξαίσιο ηλιοβασίλεμα, για μένα ένα ηλιοβασίλεμα είναι ένα ηλιοβασίλεμα, δεν υπάρχει λόγος να το διαπιστώσεις στη Σαντορίνη ή στην Κωνσταντινούπολη.\nΔεν πρόσεξα σχεδόν τίποτα στη διαδρομή, μόνο κάτι νεκροθάφτες σε μια στροφή του δρόμου. Έτρωγαν τυρόπιτες ακουμπισμένοι πάνω στη νεκροφόρα, μέσα το φέρετρο, ένα ξύλο ανοιχτόχρωμο, θλιβερό, με έπιασε μεγάλη στεναχώρια.Όχι για τον νεκρό, μα για το φέρετρό του.\nΣτροφές πολλές, λίγες κουβέντες στη διαδρομή, «μου αρέσουν οι ελαιώνες», εμένα πάλι όχι (αλλά αφού σου αρέσουν, μια άλλη ματιά και φοβάμαι πως θα μου αρέσουν και μένα). Τι παράσταση είχαμε δει στην Επίδαυρο ούτε που πρόσεξα, ήμουν έξω ξανά και είχα ταραχή (η μικρή Ελένη απ' το Κωσταλέξι), το Λιμένι, αν υπήρχε Λιμένι δηλαδή, αργούσε να φανεί, υπό κανονικές συνθήκες πρέπει να βρίσκεται κάπου στη Μάνη. Δεν θυμάμαι. Σχεδόν τίποτα, μόνο αλλεπάλληλες στροφές. «Μα δεν είναι υπέροχα δέντρα οι ελιές;». (Ναι, είναι υπέροχα, πώς δεν το είχα προσέξει;) Ποιος είναι αυτός που μιλάει για ελιές; Ευγενικό προφίλ. Δεν ήξερα. (Σιγά μην τυχόν και δεν ήξερα.) Συγγενής από πάντα. Σημασία έχει πως τα έκανε όλα να μοιάζουν ωραία. Αν μπορούσα να τα ονομάσω έτσι ωραία που τα έκανε, θα διάλεγα το φτωχό λεξιλόγιο εκείνου που μιλάει όπως νιώθει, όχι όπως πρέπει να νιώθει. Αλλά δεν μπορούσα. Επί χρόνια ήμουν αναγκασμένη να μιλάω όπως πρέπει. Ακόμα και το να μιλάω όπως δεν πρέπει ήταν φτιαγμένο με τη λογική τού όπως πρέπει να μην πρέπει... Πού στο διάολο είναι το γαμημένο Λιμένι. Στροφές και ελιές και νεκροθάφτες, κάπου να φτάσουμε, κουράστηκα. Έτσι εύκολα, νομίζεις, ξαναβγαίνεις στον κόσμο; Γαλάζιος ουρανός, σταχτιές ελιές, εγώ πάλι αγαπώ τα αλγερίνικα τοπία, η σύζευξη του γαλάζιου με το πράσινο μου φαίνεται φρικτή, θέλω γκρι της πέτρας, άσπρο του ασβέστη, άντε μια φραγκοσυκιά στη μάντρα – και εκεί μόνο μού χωράει το γαλάζιο της θάλασσας. «Θα δούμε και τους πύργους εκεί που θα πάμε;» «Θα τους δούμε και τους πύργους».\nΤρία χρόνια πέρασαν, τους πύργους τους είδα, δεν τους θυμάμαι. Μόνο λίγο φως που έμπαινε από τις πολεμίστρες. Ένας άλλος τόπος, δεν τον είδα, μπορεί να λεγόταν Πόλη, μπορεί Αρεόπολη. Ίσως και τα δύο μαζί ή και τίποτα από τα δύο. Δεν θυμάμαι. Μόνο κάτι κουλουράκια αγορασμένα από το φούρνο. Έσταζαν λάδι. Και μετά κάτι ξενώνες, και εκεί ήταν το Λιμένι. Στη ρεσεψιόν μάς έδωσαν ένα κλειδί κρεμασμένο από μια πλάκα τεράστια. Θεέ μου, φύλαγε, τι πλάκα ήταν αυτή! Μπρούντζινη, μεγάλη σαν πεντοχίλιαρο, ίσαμε μισό κιλό θα ζύγιζε και πάνω το νούμερο του ξενώνα. Η βαλίτσα μου χύμα στο ισόγειο, η δική σου στο μετζοπάτωμα. Μπρίκι για καφέ πάνω στο ψυγειάκι, έναν τούρκικο τώρα τον έπινα, από το παράθυρο μια θάλασσα, κάτι μπλε τέλος πάντων, τι τοπίο ακριβώς δεν θυμάμαι. Κάθισα στο παράθυρο, μπροστά το συγκεχυμένο τοπίο. Ποια ήμουν δεν ήξερα, τι ήθελα εγώ τόσο μακριά από την καταπακτή μου δεν ήξερα, ένα μόνο ήξερα. Πως όλα τα ταξίδευα, γιατί όλα ήσουν. Πίστεψέ με. Όλα. Τοπία, σπίτια, όλα. Και κανένα ταξίδι δεν θα ταξίδευα αν δεν μου έδινες το χέρι να βγω από την καταπακτή. Μια μεγάλη ταράτσα – «τι καφέ θες;», δεν θέλω καφέ, «έναν εσπρεσσάκο», θέλω δάκρυα τώρα, ευτυχώς φεύγεις για λίγο, κοιτάζω τη θάλασσα, τα βλέπω όλα. Όλα τα μεγάλα ποτάμια. Εκεί. Όλες οι μεγαλουπόλεις του κόσμου. Όλα τα βουνά και ακόμα περισσότερα από όσα υπάρχουν στη γη. Εκεί. Κατηφόρα από το Λιμένι προς την παραλία, δεν ξέρω τι είναι το Λιμένι. Μπορεί να μην είναι καν τόπος. Μπορεί να είναι μόνο όνομα ξενοδοχείου. Λιμένι Οτέλ, με μια πλακέτα μπρούντζινη ίσαμε μισό κιλό το κλειδί.(Το τελευταίο ταξίδι της πριν θαφτεί ζωντανή ήταν στην Ανδαλουσία. Ήθελε να πάει να βρει το διαφορετικό φως. Έφτασε και δεν τυφλώθηκε. Διέσχισε όλη την Ισπανία, δεν διέσχισε παρά τη μονοτονία του εαυτού της.)\nΦιλικοί άνθρωποι στην παραλία, που μπορεί και να λεγόταν Λιμένι, ήμουν απίστευτα ευτυχισμένη, με έναν τρόπο πάντα γνώριμο, πάντα ασαφή, τόσο που ήθελα δάκρυα, τρώω το ψάρι μου, μου λες να μη σου καθαρίζω το δικό σου, δεν σου αρέσουν οι φροντίδες, εντάξει. Και δεν ρωτώ, δεν ψάχνω παραπέρα. Τρία χρόνια μετά. Νέα Υόρκη. «Τελικά έρχομαι για μια εβδομάδα. Τι θες να σου φέρω από το σπίτι;» Η Μαριανίνα. «Τι έχεις πεθυμήσει, μανούλα μου; Ρούχα, παπούτσια; Τα ξώφτερνα του Ντολτσίνι, ίσως; Κανένα CD, κανένα βιβλίο;» Τίποτε από όλα αυτά. Το κλειδί που έκλεψα, κράτησα πες, από το Λιμένι. Αριστερό συρτάρι σκρίνιου, κάτω από τα γράμματα. Μισό κιλό μπρούντζος, θα το βρεις εύκολα. Μισό κιλό μπρούντζος και ταξίδεψε Αθήνα-Νέα Υόρκη.Η Μ. ήρθε, έφυγε, το κλειδί μου ήταν εκεί. Κρυμμένο στο κομοδίνο την ημέρα. Τις νύχτες, όμως, το έβγαζα και το κρατούσα κάτω από το μαξιλάρι μου. Μέχρι που μια μέρα ξεχάστηκα και το είδες. «Τι είναι αυτό;» ρώτησες. Τι να πω. Ένα κλειδί που ταξιδεύει είναι από κάθε άποψη κουτό πράγμα. Η εξήγηση θα ήταν ακόμα κουτότερη. «Δεν ξέρω τι είναι», είπα αδιάφορα. «Βρέθηκε μέσα στη μικρή βαλίτσα. Δεν μου θυμίζει τίποτα. Ποιος ξέρει». Έκανα πως έβλεπα τηλεόραση μετά. «Δεν θυμάσαι;» μου λες. «Ήταν το ξενοδοχείο στη Μάνη». «Α, ναι; Και πώς παράπεσε ολόκληρο κλειδί στη βαλίτσα μου;» Δεν ήξερα, πού να ξέρεις εσύ άμα δεν ήξερα εγώ; Κάθισες μετά λίγο και τα είπαμε. Ένα ταξίδι είναι κάτι εφήμερο, σκεφτόμουν. Το ταξίδι του κλειδιού μου είναι σταθερό και αιώνιο.\nΚόντευε να ξημερώσει, σηκώθηκες να πας για ύπνο, και τότε –χωρίς να με ρωτήσεις– με το καληνύχτα, άπλωσες το χέρι και πήρες το κλειδί. Δεν το ξαναείδα. Κουκουλώθηκα με το πάπλωμα, γαμημένο Λιμένι, καληνύχτα θησαυρέ μου, είμαι ψεύτρα για να μην είμαι κουτή, κάνω ευχή για σένα απόψε: Η ζωή σου. Η ζωή σου η τωρινή και η ζωή σου η μελλοντική. Όπου και να είναι ακουμπισμένη, να είναι πάντα απαλλαγμένη από όλα όσα, για τα όνειρα και για ταξίδια, είναι άχρηστα.\nΑΠΙΘΑΝΗ ΔΙΑΦΗΜΙΣΗ-ΦΑΡΣΑ ΤΗΣ NIVEA!\nΤΟ ΣΟΥΞΕ ΤΗΣ ΤΟΥΡΚΙΚΗΣ ΕΞΕΓΕΡΣΗΣ.\nΕν τάχει, το βιντεάκι είναι η απάντηση στο σχόλιο του Ερντογάν πριν φύγει για το Μαρόκο, όταν έμαθε για τις κινητοποιήσεις στην πλατεία.\n"Tencere tava hep aynı hava": «Κατσαρόλες, τηγάνια, πάντα ο ίδιος χαβάς».\nΟι πιγκουίνοι που εμφανίζονται και στο τέλος του βίντεο έγιναν σύμβολο επειδή την ώρα που ξεσπούσαν τα επεισόδια και ανέβαιναν φωτος και βιντεο σε τουίτερ και φβ, το cnn turk έδειχνε ένα ντοκυμαντέρ με πιγκουίνους.\nkapadılar Sinemaları, meydanları\nBu gam, bu gaz bu kederle taş\nkalmadı taş üstünde\nΠΟΙΟΙ ΑΠΕΙΚΟΝΙΖΟΝΤΑΙ ΣΤΙΣ ΦΙΓΟΥΡΕΣ ΤΗΣ ΤΡΑΠΟΥΛΑΣ;\nΗ Ντάμα και ο Ρήγας είναι τα πιο γνωστά χαρτιά της τράπουλας, ωστόσο ελάχιστοι γνωρίζουν τι πραγματικά απεικονίζουν. Σύμφωνα λοιπόν με τους ιστορικούς, οι φιγούρες αυτές, δεν είναι τυχαίες, αλλά αναφέρονται σε μεγάλες μορφές της\nΕίναι πιθανό το όνομα της χαρτομαντικής τράπουλας Ταρώ να έχει επίσης κοινή ρίζα. Ποιους απεικονίζουν όμως οι φιγούρες που βλέπουμε στην τράπουλα; Όπως εξηγούν οι ιστορικοί, κατά καιρούς εμφανίστηκαν αρκετές παραλλαγές σχεδίων αλλά τελικά επικράτησε το Γαλλικό σχέδιο του 16ου αιώνα, γι αυτό και οι φιγούρες φορούν παραδοσιακές ενδυμασίες της εποχής.\nΓια τους βασιλιάδες: Καρλομάγνος (ρήγας κούπα) Ιούλιος Καίσαρας (ρήγας καρό) Μέγας Αλέξανδρος (ρήγας σπαθί) Δαβίδ (ρήγας μπαστούνι).\nΓια τις Βασίλισσες: Παλλάδα Αθηνά (ντάμα μπαστούνι) Ιουδήθ (η γενναία Εβραία που σκότωσε τον Ολοφέρνη) η νεράϊδα Αρζίν (Argine, αναγραμματισμός της λέξης Regina που στα λατινικά σημαίνει βασίλισσα) Ραχήλ (σύζυγος του Ιακώβ).\nΤέλος οι Βαλέδες είναι Έκτορας (βαλές καρό), Λάνσελοτ (βαλές κούπα) Οζιέ (βαλές μπαστούνι) Λαϊρ (βαλές σπαθί)\n"ΘΑΥΜΑΤΟΥΡΓΟ" ΕΠΙΘΕΜΑ ΣΤΗ ΓΛΩΣΣΑ ΥΠΟΣΧΕΤΑΙ ΑΠΩΛΕΙΑ ΒΑΡΟΥΣ.\nΜία ακραία μέθοδο πρότεινε πλαστικός χειρούργος στις ΗΠΑ.\nΤο υλικό του επιθέματος είναι το ίδιο με αυτό που κατασκευάζονται τα χούλα χουπ. Το επίθεμα ράβεται στη γλώσσα με έξι ράμματα και μένει εκεί για ένα μήνα. Στη συνέχεια αφαιρείται, αλλιώς υπάρχει ο κίνδυνος να ενσωματωθεί στους ιστούς της γλώσσας.\nΤο patch καθιστά τόσο επώδυνη την βρώση των στερεών τροφών που ο ασθενής αναγκαστικά καταφεύγει σε μια διατροφή με υγρά. Επίσης το επίθεμα μπορεί να προκαλέσει πρήξιμο και ερεθισμό στη γλώσσα καθώς και δυσκολία στο λόγο.\nΌπως αναφέρεται στο περιοδικό Time η ιδέα ανήκει στον αμερικανό πλαστικό χειρουργό Nikolas Chugay ο οποίος την εφαρμόζει από το 2009 και προς το παρόν δεν έχει εγκριθεί από τον Αμερικανικό Οργανισμό Τροφίμων και Φαρμάκων (FDA). Επίσης από το 2011 εφαρμόζεται και σε κλινικές του Καράκας στη Βενεζουέλα με πιο χαμηλό κόστος.\nΟ Dr Chugay εφαρμόζει την μέθοδο σε συνδυασμό με μια υγρή δίαιτα 800 θερμίδων την ημέρα υποσχόμενος απώλεια έως και 14 κιλών στη διάρκεια ενός μήνα (όσο παραμένει το επίθεμα στη γλώσσα).\nΔΙΟΝΥΣΗΣ ΣΤΑΜΕΝΙΤΗΣ: «ΕΠΙΤΕΛΟΥΣ ΔΙΝΕΤΑΙ ΛΥΣΗ ΣΤΟ ΧΙΟΝΟΔΡΟΜΙΚΟ»\n«Ικανοποιητική η απόφαση του ΤΑΙΠΕΔ»\nΜε μεγάλη ικανοποίηση υποδέχθηκε ο Βουλευτής Διονύσης Σταμενίτης την απόφαση του ΤΑΙΠΕΔ για την ανάληψη της διαχείρισης του χιονοδρομικού από την ΕΤΑΔ. Η εν λόγω απόφαση αποτελεί ουσιαστικά το πρώτο βήμα για την εξεύρεση οριστικής λύσης στα προβλήματα που αντιμετωπίζει το χιονοδρομικό τα τελευταία χρόνια.\nΟ κ. Σταμενίτης κατά το παρελθόν είχε εκφράσει τόσο σε συναντήσεις του με τη Διοίκηση του ΤΑΙΠΕΔ όσο και με τα μέλη της Διοίκησης της ΕΤΑΔ την αναγκαιότητα να δοθεί άμεση λύση που θα είναι οριστική και προς όφελος των κατοίκων της περιοχής. Η ανακοίνωση της απόφασης από πλευράς ΤΑΙΠΕΔ, η οποία περιλαμβάνει επένδυση ύψους 500.000 ευρώ για την ανακαίνιση και συντήρηση του πάγιου εξοπλισμού και εξεύρεση επενδυτή για διάστημα ενός έτους με δυνατότητα παράτασης για ακόμη ένα χρόνο ταυτόχρονα με τη διενέργεια διαδικασιών για εξεύρεση μακροχρόνιου επενδυτή, ο οποίος θα αναλάβει να υλοποιήσει το σχέδιο συνολικής αξιοποίησης του ορεινού όγκου, κινείται ουσιαστικά στο πνεύμα της πρότασης που είχε καταθέσει ο Βουλευτής και αγγίζει την καρδιά του προβλήματος.\nΑναφορικά με την εξέλιξη ο κ. Σταμενίτης δήλωσε: «Το πρώτο βήμα για την ορθή λειτουργία του χιονοδρομικού έγινε. Είναι πολύ σημαντική η απόφαση του ΤΑΙΠΕΔ διότι προσανατολίζεται σε μια οριστική λύση, η οποία θα βάλει τέλος στα χρόνια προβλήματα που αντιμετωπίζει το χιονοδρομικό. Οι συντονισμένες προσπάθειες όλων των εμπλεκόμενων φορέων (Περιφέρεια, Αντιπεριφέρεια, ΤΑΙΠΕΔ) έχουν σήμερα αυτό το θετικό αποτέλεσμα. Βέβαια δεν πρέπει να εφησυχάσουμε αλλά να κινηθούμε με τέτοιο τρόπο ώστε να εξασφαλίσουμε ότι οι διαδικασίες θα ξεκινήσουν στο σωστό χρόνο και χωρίς παρακωλύσεις. Αυτή τη στιγμή η απόφαση του ΤΑΙΠΕΔ παρέχει τη δυνατότητα να γίνουν ορισμένες απαραίτητες εργασίες στις υπάρχουσες υποδομές του χιονοδρομικού, να λειτουργήσει χωρίς προβλήματα και ταυτόχρονα προετοιμάζει το έδαφος για την υλοποίηση του μεγαλόπνοου σχεδίου που υπάρχει για το σύνολο του ορεινού μας όγκου. Έχω τονίσει αρκετές φορές ότι ο τομέας του τουρισμού στο Νομό μας είναι ένα ισχυρό όπλο, το οποίο αν το διαχειριστούμε ορθά και με σχεδιασμό μπορεί να επιφέρει τεράστια οφέλη τόσο για την τοπική μας οικονομία όσο και για τους κατοίκους μας».\nΗ ΑΓΑΠΗ ΧΩΡΑΕΙ ΣΕ 85 ΔΕΥΤΕΡΟΛΕΠΤΑ ΓΙΑ ΝΑ ΔΕΙΞΕΙ ΤΟ ΜΕΓΑΛΕΙΟ ΤΗΣ!!!\nΕΝΑΣ ΛΟΦΟΣ ΓΕΜΑΤΟΣ ΑΠΟ ΣΤΑΥΡΟΥΣ! (ΦΩΤΟ).\nΗ πόλη αυτή ιδρύθηκε τον 13ο αιώνα. Τότε ξεκίνησε και η περίεργη αυτή συνήθεια, να τοποθετούνται σταυροί στο λόφο, πιθανότατα σαν σύμβολο αντίστασης των κατοίκων έναντι των κατακτητών. Κατά τη διάρκεια των ετών που ακολούθησαν ο λόφος αποτέλεσε σημείο ειρηνικής αντίδρασης των Λιθουανών στους ξένους (Γερμανοί, Ρώσοι κ.α) καθώς οι κάτοικοι της περιοχής συνέχισαν να τοποθετούν σταυρούς.


Η εξέλιξη σημειώθηκε την ώρα που στην Αθήνα ο πρώην αναπληρωτής υπουργός Δημήτρης Παπαγγελόπουλος αποχωρούσε από την Εξεταστική Επιτροπή, καταγγέλλοντας μεθοδεύεις για παραπομπή του. Πρόκειται για την Επιτροπή, η οποία προέκυψε ως επακόλουθο της διερεύνησης του “σκανδάλου Novartis” και έχει ως αντικείμενο την εξέταση ενδεχόμενων παρεμβάσεων του πρώην υπουργού σε ανοιχτές δικαστικές υποθέσεις με πολιτικό αντίκτυπο.\nΤελικά τι παραδέχθηκε η Novartis;\nΗ ουσία του θέματος έγκειται, πάντως, στο γεγονός ότι μια πολυεθνική εταιρία πληρώνει πρόστιμα εκατοντάδων εκατομμυρίων στις ΗΠΑ για «παράνομες πρακτικές» που εφάρμοσε στην Ελλάδα. Πρακτικές που ζημίωσαν το ελληνικό Δημόσιο εν μέσω μνημονίων και επέφεραν βλάβες στους Έλληνες φορολογούμενους και τον ελληνικό λαό. Η αντιπαράθεση των ελληνικών κομμάτων εστιάζει, ωστόσο, στον αν η Novartis παραδέχθηκε η όχι ότι χρημάτισε πολιτικά πρόσωπα στην Ελλάδα.\nΗ ΝΔ αναφερόμενη στην ανακοίνωση της Επιτροπής Κεφαλαιαγοράς των ΗΠΑ για το κλείσιμο της υπόθεσης Novartis κάνει λόγο για «επιβολή προστίμου 112 εκατομμυρίων δολαρίων, δίχως να προκύψουν αποδείξεις εμπλοκής πολιτικών προσώπων». Υποστηρίζει επίσης ότι αυτή η εξέλιξη «ρίχνει τίτλους τέλους σε μια σκευωρία που έχει καταρρεύσει εδώ και καιρό» και ότι «κλείνει ως προς το ένα μέρος της μια δυσώδη υπόθεση, που στήθηκε στο "μαγαζί" του ΣΥΡΙΖΑ».\nΠαραλλήλως αναφέρει ότι στην Ελλάδα «δέκα πολιτικά πρόσωπα, μεταξύ των οποίων δύο πρώην πρωθυπουργοί, διασύρθηκαν επί χρόνια δίχως να προκύψει το παραμικρό στοιχείο εις βάρος τους, από τις έρευνες τόσο των ελληνικών, όσο και των αμερικανικών αρχών». Η ΝΔ σημειώνει επίσης ότι «το σκάνδαλο Novartis ως προς το ιατρικό σκέλος, υπήρχε», κάτι που όπως αναφέρει το υποστήριζε και ως αξιωματική αντιπολίτευση, αλλά «ο ΣΥΡΙΖΑ άφησε στην άκρη το πραγματικό σκάνδαλο για να στήσει μια πολιτική σκευωρία».\nΌχι εμείς, οι άλλοι ...\nΠαρόμοια είναι και η τοποθέτηση του ΚΙΝΑΛ, το οποίο επίσης κάνει λόγο για «ταφόπλακα στη σκευωρία του ΣΥΡΙΖΑ», αφού, όπως υποστηρίζει, από τον εξωδικαστικό συμβιβασμό της Novartis και τις ανακοινώσεις των αμερικανικών Αρχών δεν προκύπτει «καμιά εμπλοκή πολιτικών προσώπων». Διαφορετικά διαβάζει όμως, για την ακρίβεια μεταφράζει, τις εξελίξεις στις ΗΠΑ η Κουμουνδούρου. Σε ανακοίνωσή του, ο ΣΥΡΙΖΑ, ήδη από το βράδυ της Πέμπτης, κάνει λόγο για απόφαση κόλαφο των αμερικανικών αρχών που, όπως υποστηρίζει, «ισοπεδώνει όλη την προπαγάνδα περί σκευωρίας στο σκάνδαλο Novartis».\nΤο κόμμα της αξιωματικής αντιπολίτευσης αναφέρει ότι «η Novartis συμφώνησε να πληρώσει 340 εκατ. ευρώ σε συμβιβασμό με το αμερικανικό Δημόσιο, από τα οποία τα 310 αφορούν αποκλειστικά και μόνο την παράνομη δραστηριότητα της στην Ελλάδα». Προσθέτει επίσης, ότι η πολυεθνική φαρμακοβιομηχανία παραδέχεται «πως διέφθειρε αξιωματούχους για να επηρεάσει τις αποφάσεις της ελληνικής κυβέρνησης και υγειονομικών υπηρεσιών την περίοδο 2012-2015, δηλαδή την περίοδο διακυβέρνησης Σαμαρά».\nΑπευθυνόμενος μάλιστα στην κυβέρνηση, ο ΣΥΡΙΖΑ σχολιάζει ότι ίσως αυτές οι εξελίξεις και συγκεκριμένα η «παραδοχή της ίδιας της Novartis» να εξηγούν την «απόφαση του Μητσοτάκη να ρίξει τώρα στην αρένα το παρακράτος των παράνομων ηχογραφήσεων, λίγες ημέρες πριν δημοσιοποιηθεί η απόφαση αυτή, που του ήταν ήδη γνωστή...». Η ανάγνωση Τσοβόλα Πατώντας slpress.gr θα σας εμφανιστεί ολόκληρο το άρθρο της σύνταξης του SLpress.gr Κι εδώ το ρεπορτάζ στην ιστοσελίδα Thepressproject που αναρτήθηκε με τον τίτλο "Εξωδικαστικός συμβιβασμός 300 εκατ. δολ. της Novartis στις ΗΠΑ για τη δράση της στην Ελλάδα σε φόντο εγχώριας συγκάλυψης".\nΤελευταία τροποποίηση στις Σάββατο, 27 Ιουνίου 2020 10:31\nΠερισσότερα σε αυτή την κατηγορία: « Αφιέρωμα Αυτοκίνητο 2020: 21 άρθρα του Θωμά Κ. Ευθυμίου και τα 10 καλύτερα του 2019\tΞεπέρασαν παγκοσμίως τα 10 εκ. κρούσματα του κορωνοϊού και τις 500 χιλ. οι νεκροί »


Δήμος Πετρούπολης: Δωρεάν εκμάθηση μουσικών οργάνων σε παιδιά οικονομικά αδύναμων οικογενειών - Κατιούσα\nΑρχική/Πολιτισμός/Μουσική/Δήμος Πετρούπολης: Δωρεάν εκμάθηση…\nΔήμος Πετρούπολης: Δωρεάν εκμάθηση μουσικών οργάνων σε παιδιά οικονομικά αδύναμων οικογενειών\nΗ Δημοτική Αρχή Πετρούπολης, σε συνεργασία με τις Διευθύνσεις Πολιτισμού/ Αθλητισμού και Παιδείας/Πρόνοιας & Κοινωνικής Πολιτικής, πρόκειται να πραγματοποιήσει πρόγραμμα δωρεάν εκμάθησης μουσικών οργάνων(μπουζούκι, αρμόνιο, ντραμς), σε παιδιά οικονομικά αδύναμων οικογενειών (5-13 ετών), που επιθυμούν να αναπτύξουν την καλλιτεχνική τους παιδεία.\nΟι αιτήσεις για συμμετοχή στο πρόγραμμα θα κατατίθενται στη Δ/νση Παιδείας/Πρόνοιας & Κοινωνικής Πολιτικής του Δήμου Πετρούπολης (Κρήτης 2, 2ο όροφος), από την Δευτέρα 05/11/18 έως και Παρασκευή 09/11/18, από τις 09:30 έως τις 12:30. Το πρόγραμμα περιλαμβάνει δέκα (10) θέσεις για αρμόνιο, δέκα (10) για μπουζούκι και τέσσερις (4) για ντραμς. Τα μαθήματα θα πραγματοποιούνται στο Δημοτικό Ωδείο της πόλης μας (Ελ. Βενιζέλου 131).\nΗ επιλογή θα γίνει με βάση οικονομικά και κοινωνικά κριτήρια. Τα απαιτούμενα δικαιολογητικά είναι τα εξής:\n1. Αίτηση συμμετοχής από τον γονέα ή κηδεμόνα.\n4. Φωτοτυπία εκκαθαριστικού σημειώματος, Ε1 και Ε9.\n6. Φωτοτυπία κάρτας ανεργίας.\nΔήμος Πετρούπολης Δωρεάν εκμάθηση μουσικών οργάνων Μουσική Παιδί Παιδιά\nEurovision 2019 – Οι παλαιστινιακές σημαίες που διέκοψαν την πλήξη\nΜπορεί να μην πέρασαν οι διεθνείς εκκλήσεις για μποϊκοτάζ του φετινού διαγωνισμού τραγουδιού στο Τελ Αβίβ, η βραδιά όμως είχε τα δικά της πολιτικά μηνύματα, που χάλασαν κάπως την ιλουστρασιόν σούπα αυτοπροβολής του Ισραήλ ως "ανοιχτής και π...\nΔείτε το πρώτο video clip από το νέο δίσκο του Φρανκ “DEFAULT”. Το κομμάτι είναι εμπνευσμένο από την σύγκρουση αγωνιστών με τα ΜΑΤ κάτω από το άγαλμα του Τρούμαν τον Απρίλιο του 2018 και είναι μπολιασμένο με διάφορα πλάνα συγκρούσεων του ΚΚ...


Προβλήματα ομιλίας στην προσχολική ηλικία | Λιλιπούπολη - Bρεφονηπιακός Σταθμός και Νηπιαγωγείο - Δράμα\nΒρεφονηπιακός Σταθμός και Νηπιαγωγείο Λιλιπούπολη\nΠροβλήματα ομιλίας στην προσχολική ηλικία\nΓράφει: η Παπαχριστοδούλου Ν. Κων/να\nΛογοπεδικός- Ειδική Παιδαγωγός\nΓνωρίζουμε ότι η έγκαιρη και υπεύθυνη ενημέρωση σας σε θέματα ανάπτυξης του λόγου του παιδιού, αποτελεί πάντα πολύτιμο βοηθό στο δύσκολο έργο της εξέλιξης και διαπαιδαγώγησης του.\nΗ ικανότητα για λεκτική επικοινωνία αποτελεί θεμελιώδες γνώρισμα του ανθρώπου. Με το λόγο έχουμε τη δυνατότητα να εκφράζουμε ανάγκες, επιθυμίες, απόψεις και ιδέες. Είναι ιδιαίτερα σημαντικό, λοιπόν, να υπάρχουν οι απαραίτητες προϋποθέσεις, ούτως ώστε να εξελίσσεται ομαλά η πορεία ανάπτυξης του λόγου του παιδιού μας.\nΗ κατάκτηση αυτή γίνεται σταδιακά, ακολουθώντας μια ορισμένη εξελικτική πορεία. Σας παραθέτω στη συνέχεια ορισμένα στοιχεία, που αφορούν τη φυσιολογική ανάπτυξη του λόγου και της ομιλίας σε κρίσιμα ηλικιακά στάδια.\nΗ φωνητική δραστηριότητα, αρχίζει από τη στιγμή της γέννησης του βρέφους, με το κλάμα και τους άναρθρους ήχους που προσφέρει, ενώ αντιδράει στους ήχους που ακούει, στρέφοντας το κεφάλι του προς την πηγή τους.\nΣταδιακά αρχίζει να προφέρει τις πρώτες του λέξεις.\nΣτην ηλικία των 18-24 μηνών, το λεξιλόγιο επεκτείνεται ταχύτατα. Ονομάζει αντικείμενα και ανταποκρίνεται στο άκουσμα του ονόματος του. Κατανοεί απλές οδηγίες και προτάσεις. Το λεξιλόγιο του επεκτείνεται ταχύτατα, ενώ συνδυάζει 2-3 λέξεις για το σχηματισμό προτάσεων.\nΣτην ηλικία των τριών, τα παιδιά είναι σε θέση να παράγουν προτάσεις τριών λέξεων με Υποκείμενο-Ρήμα-Αντικείμενο. Χρησιμοποιούν πληθυντικό αριθμό και προθέσεις. Κατανοούν απλές ιστορίες, δημιουργούν μεγαλύτερες προτάσεις και κάνουν απλές ερωτήσεις.\nΣτην ηλικία των τεσσάρων, ο λόγος του παιδιού πλησιάζει γραμματικά και συντακτικά ολοένα και περισσότερο το λόγο των ενηλίκων. Η άρθρωση του παιδιού είναι ανάλογη, επίσης, με αυτή των ενηλίκων. Το λεξιλόγιο του παρουσιάζει ραγδαία αύξηση (ξεπερνά τις 1000 λέξεις). Το παιδί διαμορφώνει μεγαλύτερες και πιο σύνθετες προτάσεις, ενώ παράλληλα απαντά κατάλληλα στις ερωτήσεις των ενηλίκων.\nΩστόσο, η πορεία της ανάπτυξης του λόγου δεν είναι ίδια σε όλα τα παιδιά, διότι υπάρχουν σημαντικές διαφορές τόσο ως προς την ηλικία όσο και ως προς το ρυθμό της ανάπτυξης των γλωσσικών δεξιοτήτων.\nΚάποια παιδιά καθυστερούν να μιλήσουν. Μπορεί να αλλάζουν τη σειρά των ήχων, ή συλλαβών σε μια λέξη. Δυσκολεύονται στην προφορά ορισμένων φωνημάτων όπως: «Ρ», «Δ & Θ», ή «Σ, Ψ, Ξ, Ζ, ΤΣ, ΣΤ, ΤΖ».\nΝα κάνουν αντικαταστάσεις ή παραλείψεις. Ενδεχομένως να δυσκολεύονται σημαντικά να διατυπώσουν απλές σκέψεις. Μπορεί να δυσκολεύονται στη σύνδεση λέξεων για το σχηματισμό προτάσεων και να χρησιμοποιεί λανθασμένα απλούς γραμματικούς τύπους, όπως τα πρόσωπα, τους αριθμούς, τις πτώσεις, τις καταλήξεις, κ.α.\nΗ κακή ποιότητα της ομιλίας θέτει πολλές φορές το παιδί στη δυσάρεστη κατάσταση να μη γίνεται κατανοητό από άλλους. Επιπλέον, οι συμμαθητές του παιδιού είναι πολύ πιθανόν να κοροϊδεύουν την αδυναμία του να μιλήσει σωστά, ακόμα και να το απομονώνουν, όταν δυσκολεύεται να μιλήσει μαζί τους.\nΤέτοιου είδους εμπειρίες έχουν συνήθως αρνητικές επιπτώσεις τόσο στην εμπιστοσύνη του παιδιού στην ικανότητα επικοινωνίας του, όσο και στις διαπροσωπικές του σχέσεις και στην αυτοεκτίμηση του γενικότερα.\nΣυχνά εμφανίζουν προκλητική και αντιδραστική συμπεριφορά, ακόμη και επιθετικότητα. Έχει διαπιστωθεί μάλιστα ότι το 40% των παιδιών με ιστορικό προβλημάτων ομιλίας, αντιμετωπίζουν αργότερα μαθησιακές δυσκολίες στο Δημοτικό σχολείο.\nΗ άποψη ότι το παιδία είναι ακόμη «μικρό» και ότι πρέπει να το περιμένουμε να μεγαλώσει και τότε «θα τα πει όλα αμέσως και σωστά» δε βοηθά το παιδί, αλλά, αντίθετα, μπορεί να οδηγήσει στην απώλεια πολύτιμου χρόνου για την αντιμετώπιση των δυσκολιών του και στην εμφάνιση δευτερογενών προβλημάτων.\nΕπομένως, η έγκαιρη διάγνωση και αντιμετώπιση των προβλημάτων ομιλίας στα παιδιά είναι καθοριστικής σημασίας.\n🎓 Άρθρα 🎤 Νέα 📰 Εφημερίδα 📖 Blog 🎬 Video Facebook\nΑνάπτυξη και σχεδίαση: 66100.gr copyright 2020, Λιλιπούπολη


Χατζηγιακουμής (εκδ.), Πατριαρχικά Μουσικά Αρχεία, 1956-1966 (CD 1-15) (2018) (Ταυτότητα) - [ΑΠΑΝ Αρχείο]\nΧατζηγιακουμής (εκδ.), Πατριαρχικά Μουσικά Αρχεία, 1956-1966 (CD 1-15) (2018)\nΠατριαρχικά Μουσικά Αρχεία. Ζωντανές Ηχογραφήσεις στον Πατριαρχικό Ναό και σε άλλους Ναούς της Κωνσταντινούπολης (1956-1966) CD 1-15 Μανόλης Κ. Χατζηγιακουμής (γενική επιμέλεια: ήχου, κειμένων, έκδοσης), (Κέντρο Ερευνών & Εκδόσεων, Αθήνα 2018)\nΑπό το Κέντρο Ερευνών & Εκδόσεων: Στους δημοσιευόμενους εδώ δεκαπέντε ψηφιακούς δίσκους, με τους οποίους εγκαινιάζεται η Σειρά «Αρχείον Εκκλησιαστικής Μουσικής» (τρίτη μετά τα «Μνημεία» και «Σύμμεικτα»), περιέχεται πρωτογενές υλικό από τα «Πατριαρχικά Μουσικά Αρχεία». Πρόκειται για ζωντανές (ερασιτεχνικές) ηχογραφήσεις, οι οποίες έχουν πραγματοποιηθεί κυρίως στον Πατριαρχικό Ναό, και σε ορισμένους άλλους Ενοριακούς της ευρύτερης Κωνσταντινούπολης. Η συγκεκριμένη επιλογή έχει γίνει από ένα μεγαλύτερο σε όγκο ηχογραφημένο υλικό με βάση κριτήρια ιστορικά, ψαλτικά, λειτουργικά, ακόμη και τεχνικά (ο σχετικά καλός ήχος).\nΑπό το σύνολο των δεκαπέντε αυτών δίσκων, ο πρώτος (CD 1o) περιέχει μέλη από Ακολουθίες σε ενοριακούς ναούς (στο Σκούταρι και στο Μπεσίκτας), οι επόμενοι δέκα (CD 2ο-11ο) μέλη από Ακολουθίες αποκλειστικά στον Πατριαρχικό ναό, και οι υπόλοιποι τέσσερεις μέλη από στοχευμένες εξωλειτουργικές ηχογραφήσεις, ένας (CD 12o) με μονωδιακά του Πρίγγου, δύο (CD 13ο-14ο) με μονωδιακά επίσης του Στανίτσα, και ένας (CD 15ο) με χορωδιακά από εκδηλώσεις σε Αίθουσες του Συνδέσμου Μουσικοφίλων Πέραν.\nΣτους δίσκους αυτούς, οι οποίοι καλύπτουν μιαν κατά συγκυρία κρίσιμη και μεταβατική περίοδο (τη δεκαετία 1956-1966), ψάλλουν λαμπροί και σπουδαίοι ψάλτες. Και πρώτος ο Κωνσταντίνος Πρίγγος, στα τρία τελευταία χρόνια της πρωτοψαλτείας του (1956-1959). Έπειτα, ο Θρασύβουλος Στανίτσας, στα τρία τελευταία επίσης χρόνια της λαμπαδαρίας του (1956-1959) και σ’εκείνα της πρωτοψαλτείας του (1960-1964). Κοντά σ’ αυτούς, ο Νικόλαος Δανιηλίδης, είτε ως δομέστικος του Κωνσταντίνου Πρίγγου, είτε ως Άρχων λαμπαδάριος (1961-1963), είτε ως πρωτοψαλτεύων (1959-1960, 1964-1965). Ακόμη, ο τότε διάκονος πατήρ Παναγιώτης Τσινάρας, καλύπτοντας καθήκοντα λαμπαδαρίου (1964-1966), και ο Βασίλειος Νικολαΐδης στα δύο πρώτα χρόνια της πρωτοψαλτείας του (1965-1966). Πλειάδα ολόκληρη σε συγκυριακή πράγματι συνύπαρξη και σε ειδική ιστορική στιγμή (αμέσως μετά το 1955). Ψάλτες οι οποίοι υπηρετούν όλοι πιστά τους συντεταγμένους ερμηνευτικούς κανόνες στο ύφος και στην παράδοση της Μεγάλης του Χριστού Εκκλησίας, αλλά και ταυτόχρονα όλοι με τις ιδιαίτερες, και ενδιαφέρουσες, υφολογικές τους αποχρώσεις. Ο Κωνσταντίνος Πρίγγος, ηγεμονικός και εμβατηριακός, λιτός και δωρικός στη μελισματική του εκφορά, με έμφαση στον τονισμό και στη δυναμική απόδοση του μουσικού και ποιητικού κειμένου, με ουσιαστικό βάθος και πνευματικότητα. Ο Θρασύβουλος Στανίτσας, περισσότερο μελισματικός και ηδύς, αλλά εξίσου έντεχνος και ρυθμοτονικός, ένας μοναδικός στυλίστας, υψιπετής εκφραστής του σύνολου Πατριαρχικού χώρου και της ευρύτερης Κωνσταντινούπολης γενικότερα. Ο Νικόλαος Δανιηλίδης, «ελάσσων» κατά την τάξη, αλλά το ίδιο λαμπρός ερμηνευτής των πατριαρχικών μελών, ευρύσθενος και δυναμικός, πιστός στο δίδαγμα του και δασκάλου του Κωνσταντίνου Πρίγγου. Ο πατήρ Παναγιώτης Τσινάρας, ιδιαίτερα αναλυτικός και ιδιόφωνος, αρχαιοπρεπής, με πλούσιο και βαθύ αίσθημα, παραπέμποντας περισσότερο στο παλαιό ευρύτερο Κωνσταντινουπολίτικο ερμηνευτικό ιδίωμα. Ο Βασίλειος Νικολαΐδης τέλος, λιτός και δωρικός επίσης, εν μέτρω μελισματικός, έγχρονος και ρυθμικός, με ήπιο και διαυγές εκκλησιαστικό ηχόχρωμα, ένας σπουδαίος πατριαρχικός ερμηνευτής ισάξιος των προηγουμένων. Ψάλτες όλοι οι οποίοι υπηρετούν και αναδεικνύουν δραστικά, ως ζωντανό στην περίπτωση άκουσμα, τη μεγάλη ψαλτική παρακαταθήκη της Μεγάλης του Χριστού Εκκλησίας (και της Κωνσταντινούπολης γενικότερα).\nΚωνσταντινούπολη / Πόλη / Ιστανμπούλ.\nΜπεσίκτας / Beşiktaş.\nΟικουμενικό Πατριαρχείο, 20ός αι..\nΠατριαρχικός Ναός Αγ. Γεωργίου.\nΠρίγγος Κωνσταντίνος, ψάλτης.\nΡωμαίικη Κοινότητα Κωνσταντινουπόλεως.\nΣκούταρι / Ουσκουντάρ.


Εργατική Αλληλεγγύη - 10 χρόνια ΑΝΤΑΡΣΥΑ!\nΓιάννης Σηφακάκης 30/01/2019, No 1359\n31/1/2009, Η Αντικαπιταλιστική Αριστερά στο Σπόρτινγκ\nΕξαρχής, η ΑΝΤΑΡΣΥΑ ταυτίστηκε με την ανταρσία, με τη διάθεση για σύγκρουση και κλιμάκωση όλων των μαχών, από τις μαζικές απεργίες και τις Πλατείες ενάντια στις μνημονιακές επιθέσεις, μέχρι την κατάληψη της ΕΡΤ και τη στήριξη στους μετανάστες εργάτες γης της Μανωλάδας. Όμως μέσα σ’ αυτή τη δεκαετία αναδείχθηκε σε κάτι πολύ περισσότερο από μια μαχητική συσπείρωση αγωνιστών και αγωνιστριών, κάνοντας ορατό το διακριτό στίγμα της, την αντικαπιταλιστική προοπτική των αγώνων. Τη δυνατότητα της εργατικής τάξης να φτάσει τις μάχες της μέχρι τη συνολική σύγκρουση με το σύστημα του κέρδους και την ανατροπή του.\nΤο αντικαπιταλιστικό μεταβατικό πρόγραμμα, που πρόβαλε ήδη από το 2010, έκανε χειροπιαστή αυτή την προοπτική. H διαγραφή του χρέους, η κρατικοποίηση των τραπεζών και των μεγάλων επιχειρήσεων με εργατικό έλεγχο, η διεθνιστική έξοδος/ρήξη από το ευρώ και την ΕΕ, ήταν -και παραμένει- ένα πρόγραμμα μάχης για το εργατικό κίνημα. Αντικαπιταλιστικό, γιατί οι αιχμές του αμφισβητούν τα “ιερά και τα όσια” της αστικής τάξης. Μεταβατικό, γιατί δένει τις ανάγκες της εργατικής τάξης και τους αγώνες της στο σήμερα, με την προοπτική της επαναστατικής ανατροπής και υπογραμμίζει ποια δύναμη θα το υλοποιήσει: η εργατική τάξη, με τη συλλογική δύναμη κι οργάνωσή της, όχι κάποιοι “σωτήρες” που θα ικανοποιήσουν κάποια από τα αιτήματά της απ’ τα υπουργικά γραφεία.\nΗ οικονομική κρίση στην Ελλάδα και διεθνώς, μετατράπηκε σε πολιτική. Η ΝΔ και το ΠΑΣΟΚ κατέρρευσαν κι ο ΣΥΡΙΖΑ μετά το 2012 εκτινάχθηκε, φτάνοντας να πάρει την κυβέρνηση το 2015. Αυτή η εξέλιξη έθεσε κρίσιμα ερωτήματα και προκλήσεις στην ΑΝΤΑΡΣΥΑ. Τι αντιπροσώπευε η άνοδος του ΣΥΡΙΖΑ; Την ανάδυση ενός νέου “δικομματισμού” με την εργατική τάξη σε αποστράτευση και “ανάθεση” ή έκφραση μιας αριστερής πολιτικής ριζοσπαστικοποίησής της; Και ποια θα έπρεπε να ήταν η στάση απέναντι σε αυτή την εξέλιξη; Προσαρμογή σε πιο “ρεαλιστικές” θέσεις; Φραστική καταγγελία και ηττοπάθεια για τις δυνατότητες αντίστασης στα ξεπουλήματα; ‘Η ξεδίπλωμα πρωτοβουλιών κοινής δράσης και άνοιγμα συζήτησης για την προοπτική πέρα από τα όρια του ρεφορμισμού;\nΓια μια ολόκληρη περίοδο οι πιέσεις έρχονταν από την κατεύθυνση της προσαρμογής. Κοινή συνισταμένη διαφορετικών απόψεων ήταν ότι η ΑΝΤΑΡΣΥΑ έπρεπε να γίνει λιγότερο αντικαπιταλιστική για να γίνει πιο προσιτή. Ακούγονταν πολύ δυνατά οι φωνές -και μέσα στις γραμμές της- που λέγανε ότι η ΑΝΤΑΡΣΥΑ πρέπει να ψαλιδίσει τα αντικαπιταλιστικά της χαρακτηριστικά και να παρουσιάσει τη δική της “κυβερνητική πρόταση”. Η αποχώρηση της ΑΡΑΝ και της ΑΡΑΣ τον Σεπτέμβρη του 2015 για να προσχωρήσουν στην ΛΑΕ που υποτίθεται θα συνέχιζε από κει που κόλλησε ο ΣΥΡΙΖΑ, ήταν το προϊόν αυτής της πίεσης.\nΗ ΑΝΤΑΡΣΥΑ, με την πολύτιμη συμβολή του ΣΕΚ, άντεξε σε αυτές τις πιέσεις και έπαιξε ρόλο σε κρίσιμες στιγμές, βοηθώντας όλη την Αριστερά. Η μάχη του δημοψηφίσματος το καλοκαίρι του 2015 είναι ένα καίριο παράδειγμα. Μπήκαμε μπροστά αποφασιστικά για τη νίκη του ΟΧΙ και ανοίξαμε το δρόμο για μια αξιόπιστη εναλλακτική απέναντι στα ξεπουλήματα του Τσίπρα. Η πρωτοβουλία της ΑΝΤΑΡΣΥΑ ενάντια στα εθνικιστικά συλλαλητήρια τον Γενάρη του 2018 έπαιξε τον ίδιο ρόλο, δείχνοντας πώς η αριστερά μπορεί να απαντάει στη ΝΑΤΟϊκή διπλωματία του Τσίπρα χωρίς συμβιβασμούς με την εθνικιστική υστερία της Δεξιάς. Η συμβολή δυνάμεών μας, μαζί με την ΚΕΕΡΦΑ, στην πάλη ενάντια στο ρατσισμό της Ευρώπης-Φρούριο κι ενάντια στην φασιστική απειλή και τους ναζί της Χρυσής Αυγής, αποδείχθηκε πρωτοπόρα για την απομόνωση της φασιστικής απειλής και για να μην πισωγυρίσει η δυσαρέσκεια από τα ξεπουλήματα του ΣΥΡΙΖΑ προς τα δεξιά.\nΤέσσερα χρόνια μετά την άνοδο του ΣΥΡΙΖΑ στην κυβέρνηση, η αριστερή πολιτικοποίηση και αναζήτηση δεν έχει υποχωρήσει. Η αποτυχία της εθνικιστικής εκστρατείας που οργάνωσε συστηματικά και υστερικά η ΝΔ, είναι χαρακτηριστικό παράδειγμα. Ο κόσμος της δουλειάς προτιμάει να οργανώνει τις απεργίες του για δουλειές και αυξήσεις, για να πάρει πίσω αυτά που του λεηλάτησαν τα Μνημόνια, και γυρνάει την πλάτη του στα πατριδοκάπηλα συλλαλητήρια.\nΧιλιάδες αγωνιστές και αγωνίστριες που στράφηκαν προς τον ΣΥΡΙΖΑ, σήμερα συγκρούονται με τις επιλογές της ηγεσίας του και κατανοούν τα αδιέξοδα της ρεφορμιστικής στρατηγικής του κοινοβουλευτικού δρόμου. Η ΑΝΤΑΡΣΥΑ μπορεί να συνδεθεί και να κερδίσει όλον αυτόν τον κόσμο ξεπερνώντας λάθη και αδυναμίες. Ο ρεφορμισμός δεν αντιμετωπίζεται με απλές καταγγελίες. Χρειάζεται συνειδητή και επίμονη προσπάθεια για να σπάει η επιρροή του μέσα στις μάζες, για να γίνεται πράξη κάθε φορά η στρατηγική του ενιαίου μετώπου του Λένιν και του Τρότσκι. Ο κόσμος που απογοητεύεται από τον ΣΥΡΙΖΑ μπορεί να κερδίζεται στην αντικαπιταλιστική αριστερά ανακαλύπτοντας μέσα στην κοινή δράση ότι η ΑΝΤΑΡΣΥΑ είναι στήριγμα στην αναζήτηση γνήσιας αριστερής εναλλακτικής.\nΟι προκλήσεις και οι δυνατότητες είναι μεγάλες. Η ΑΝΤΑΡΣΥΑ πρέπει να τις αδράξει, έχοντας καθαρή εκτίμηση για την περίοδο, πρωτοστατώντας σε όλες τις μάχες και προωθώντας αποφασιστικά το πρόγραμμα της αντικαπιταλιστικής ανατροπής. Οι εργατικοί αγώνες για “να τα πάρουμε όλα πίσω”, η απεργιακή 8 Μάρτη, οι αντιρατσιστικές και αντιφασιστικές κινητοποιήσεις με σταθμό τη 16 Μάρτη, ένας πανελλαδικός γύρος εκδηλώσεων προβολής των θέσεων και του προγράμματος της ΑΝΤΑΡΣΥΑ, είναι συγκεκριμένα βήματα που θα βοηθήσουν να βγει η ΑΝΤΑΡΣΥΑ μπροστά και να συσπειρώσει τον κόσμο που κοιτάζει με ελπίδα προς αυτήν. Δέκα χρόνια μετά, η πρωτοβουλία του Σπόρτινγκ παραμένει πιο επίκαιρη παρά ποτέ.\n• Η Εργατική Αλληλεγγύη ζήτησε από συντρόφους και συντρόφισσες που συμμετείχαν σε αυτή τη δεκαετή πορεία να μιλήσουν για την επέτειο. Μπορείτε να διαβάσετε δηλώσεις παρακάτω. Στο προηγούμενο φύλλο είχαμε δημοσιεύσει συνέντευξη με τον σ. Αντώνη Δραγανίγο και θα συνεχίσουμε στα επόμενα φύλλα καθώς οι μάχες είναι μπροστά μας.\nΜε το ξέσπασμα της κρίσης\nΜε το ξέσπασμα της διεθνούς οικονομικής κρίσης το 2007, οι προσδοκίες για παραπέρα όξυνση της ταξικής πάλης αυξήθηκαν. Οργανώσεις της εξωκοινοβουλευτικής αριστεράς, για μια πιο αποτελεσματική παρέμβαση στους κοινωνικούς και πολιτικούς αγώνες, θεώρησαν αναγκαία την δημιουργία ενός πολιτικού μετώπου. Για τους ανωτέρω λόγους οδηγηθήκαμε στην ίδρυση της ΑΝΤΑΡΣΥΑ.\nΜπορεί να πούμε ότι γίναμε γνωστοί σε πανελλαδική κλίμακα αλλά η πολιτική μας φυσιογνωμία υπήρξε θολή και ομιχλώδης. Οι λόγοι ήταν οι στρατηγικές μας διαφορές και οι οργανωτικές μας αντιλήψεις. Η προσπάθεια για τη δημιουργία μιας ΑΝΤΑΡΣΥΑ των μελών της απέτυχε και μπορούμε να ισχυριστούμε ότι ήταν ένα εγκεφαλικό κατασκεύασμα. Οδήγησε σε ένα υποκριτικό δημοκρατισμό και στην πραγματικότητα σε ένα φατριασμό χωρίς αρχές. Το μόνο όργανο που έχει μια στοιχειώδη λειτουργία είναι η πολιτική επιτροπή όπου συμμετέχουν υποχρεωτικά οι αντιπρόσωποι όλων των οργανώσεων αλλά η δομή και η λειτουργία της επιτροπής αντιστοιχεί σε εκείνη ενός ενιαίου πολιτικού κόμματος.\nΗ προσπάθεια για την επίτευξη πολιτικής ενότητας στη βάση της συγκυρίας δεν στηρίζεται σε μια στέρεη προγραμματική συμφωνία λόγω των στρατηγικών διαφορών. Ζητήματα όπως ο διεθνισμός, η αντιμετώπιση του φασισμού, των μεταρρυθμιστικών κομμάτων που αστικοποιούν το εργατικό κίνημα, οι τακτικές που δεν υπηρετούν τους στρατηγικούς στόχους, οι λανθασμένες αντιλήψεις για τις εκλογικές συμπράξεις, η υπερτίμησή τους, δεν επιτρέπουν μεγάλη αισιοδοξία.\nΣήμερα βρισκόμαστε σε μια κατάσταση που η συνισταμένη των πολιτικών και κοινωνικών δυνάμεων δεν είναι ευνοϊκή για τα υπάρχοντα εν δυνάμει επαναστατικά σχήματα. Με την κρίση της σοσιαλδημοκρατίας και των σταλινικών κομμάτων, την κατάρρευση του ανύπαρκτου σοσιαλισμού της ανατολικής Ευρώπης, το όραμα μιας σοσιαλιστικής κοινωνίας δεν είναι ελκυστικό, ούτε επεξεργασμενο από τους κομμουνιστές που προσπαθούν να ανταποκριθούν στα καθήκοντα που βάζει η εποχή μας. Η περίοδος όμως θα συνεχίσει να χαρακτηρίζεται από απότομες αλλαγές των πολιτικών και κοινωνικών δυνάμεων.\nΗ παγκόσμια οικονομία εξακολουθεί να χαρακτηρίζεται από τεράστια χρέη, τριπλάσια του παγκόσμιου ΑΕΠ, και ασθενικούς ρυθμούς ανάπτυξης. Το μέσο ποσοστό κέρδους σε σχέση με το συνολικά επενδεδυμένο κεφάλαιο εξακολουθεί να είναι χαμηλό. Τρανή απόδειξη τα σχεδόν μηδενικά επιτόκια. Σε μια τέτοια κατάσταση είναι βέβαιο ότι οι ανερχόμενες δυνάμεις της ακροδεξιάς με την πολιτική που θα εφαρμόσουν για την ενίσχυση της κερδοφορίας του κεφαλαίου θα προκαλέσουν κοινωνικό Αρμαγεδώνα από τη μεριά των εργαζόμενων, που από αντικείμενο της παραγωγικής διαδικασίας θα μετατραπεί σε υποκείμενο της ιστορικής διαδικασίας.\nΗ ΑΝΤΑΡΣΥΑ έχοντας επίγνωση των πολιτικών της δυνατοτήτων μπορεί να παίξει θετικό ρόλο στις διαδικασίες για την εμφάνιση ενός επαναστατικού μειοψηφικού εργατικού ρεύματος.\nΔέκα χρόνια από τη ΜΕΡΑ που αποφασίσαμε να πάμε ΕΝΑΝΤΙΑ\nΣτις 31 Γενάρη του 2009, σε ένα κατάμεστο και γεμάτο παλμό Σπόρτινγκ, γεννήθηκε η ΑΝΤΑΡΣΥΑ. Το μέτωπο της Αντικαπιταλιστικής Αριστεράς το οποίο προέκυψε από την συνένωση δύο μικρότερων (ΕΝΑΝΤΙΑ-ΜΕΡΑ) και άντλησε σημαντικό κομμάτι της δυναμικής του έκτοτε και από το πλήθος των ανέναχτων αγωνιστών που συσπειρώθηκαν και στρατεύτηκαν στον πολιτικό αγώνα μέσα από τις γραμμές του.\nΔέκα χρόνια μετά, σχεδόν τα πάντα στην κοινωνία της χώρας έχουν αλλάξει. Οι εργαζόμενοι έχουν δεχθεί την πιο σημαντική και παρατεταμένη επίθεση από τον εμφύλιο κι έπειτα. Το ελληνικό κεφάλαιο έφτασε σε αδιέξοδα τέτοια, που μόνο η «αντεπανάσταση» των μνημονίων και η ένταση του τυχοδιωκτισμού του θα μπορούσε να του δώσει την ευκαιρία να τα υπερβεί. Η αριστερά στη χώρα έζησε για δεύτερη φορά, από την μεταπολίτευση κι έπειτα, την άνοδο ενός ρεφορμιστικού αριστερού κόμματος και τη διεκδίκηση από μεριάς του (μέχρι στιγμής αρκετά επιτυχημένα) να αποτελέσει αυτό τον πιο αποτελεσματικό εκφραστή των αστικών συμφερόντων στη χώρα. Η ΑΝΤΑΡΣΥΑ προφανώς και δεν θα μπορούσε να μείνει ανέγγιχτη από αυτές τις «κοσμογονικές» μεταβολές που διήλθε ο Ελληνικός Κοινωνικός Σχηματισμός.\nΚατά τη διάρκεια του μεγάλου κύματος αγώνων και απεργιών του 2010-2012, και μέσα από την αλληλεπίδραση με αυτό, κατάφερε τόσο να αποκτήσει αναγνωρισιμότητα στην κοινωνία όσο και να συσπειρώσει στις τάξεις της μερικά από τα πιο δραστήρια και συνειδητά στοιχεία εκείνων των αγώνων. Από το 2012 κι έπειτα, κι ενώ οι κοινωνικοί αγώνες πιέστηκαν από την «κυβερνητική λύση ΣΥΡΙΖΑ», εντός της ΑΝΤΑΡΣΥΑ άρχισαν να προβάλλονται διαφορετικές προσεγγίσεις ως προς τα συμπεράσματα της περιόδου, των νικών και των υποχωρήσεων που κληροδότησαν οι αγώνες του 2010-2012. Η διεργασία αυτή – ξεκινώντας ήδη από το 2012 και την πρώτη εκλογική καταγραφή του ΣΥΡΙΖΑ ως 2ο κόμμα – κορυφώθηκε στην κρίση που πέρασε η ΑΝΤΑΡΣΥΑ αμέσως μετά την πιο αποφασιστική της συμβολή στην ταξική πάλη στη χώρα μας – το δημοψήφισμα του 2015 – με την αποχώρηση δυνάμεων από αυτήν που συνέβαλαν στη δημιουργία της ΛΑΕ.\nΤέσσερα χρόνια και δύο Συνδιασκέψεις μετά από το σημείο καμπής του 2015, η ΑΝΤΑΡΣΥΑ εξακολουθεί να αποτελεί σημαντικό σημείο αναφοράς για τους αγώνες των εργαζομένων, τους αγώνες ενάντια στον ρατσισμό και τον φασισμό, τους αγώνες για τα πολιτικά και κοινωνικά δικαιώματα και ελευθερίες. Αποτελεί παράδειγμα χωρίς ανάλογό του στον ευρωπαϊκό χώρο τις τελευταίες δεκαετίες (και σίγουρα όχι από το ξέσπασμά της δομικής κρίσης του 2007-8 κι έπειτα) και ως εκ τούτου η ίδια της η ύπαρξη αποτελεί σημαντικό κεκτημένο.\nΩστόσο, η ΑΝΤΑΡΣΥΑ αποκτά νόημα και σημασία μόνο στον βαθμό που μπορεί να εκφράζει εργατολαϊκά συμφέροντα, να αποτελεί μήτρα κοινωνικών και πολιτικών πρακτικών, ενοποίησης σε ανώτερο πολιτικό επίπεδο με το εργαλείο του μαρξισμού των υλικών συμφερόντων των εκμεταλλευόμενων στρωμάτων της κοινωνίας. Στο βαθμό που μπορεί να ενοποιεί το πολιτικό πρόγραμμα και την πρακτική με το στόχο της κοινωνικής ανατροπής.\nΣε μια συγκυρία τόσο διαφορετική από αυτήν που τη γέννησε, ακριβώς το παραπάνω στοιχείο είναι αυτό που εμπεριέχει και τις σημαντικότερες προκλήσεις για το παρόν και το μέλλον της ΑΝΤΑΡΣΥΑ. Οι κοινωνικές και πολιτικές εκπροσωπήσεις που οδήγησαν στην συγκρότησή της το 2009 έχουν μεταβληθεί, πράγμα που βάζει μπροστά στην ΑΝΤΑΡΣΥΑ το καθήκον να απαντήσει σε αυτές τις αλλαγές και μέσα από την ίδια της την πολιτική πρόταση και λειτουργία. Να καταφέρει να βρεθεί κοντά στα κοινωνικά ρεύματα αμφισβήτησης, να συμβάλει στην αγωνιστική προοπτική απέναντι στις προσπάθειες ενσωμάτωσης και εμπέδωσης της κοινωνικής ειρήνης μέσω της υποταγής, όπως προωθείται από το κεφάλαιο και το πολιτικό σύστημα. Να δοκιμάσει να εξοπλιστεί και να εξοπλίσει τα ρεύματα αυτά για μία περίοδο που απαιτούνται νέοι αγώνες για την αντιστροφή των συνεπειών των μνημονίων.\nΣτο βαθμό που η ΑΝΤΑΡΣΥΑ θα βρει τον τρόπο να απαντήσει σε αυτές τις προκλήσεις, τότε θα αποτελέσει τον καταλύτη, που θα ανατρέψει τις οδυνηρές συνέπειες που είχε για διευρυμένα στρώμματα των εργαζομένων η – κάθε άλλο παρά – «πρώτη φορά Αριστερά» διακυβέρνηση. Ταυτόχρονα θα συμβάλει σε ένα διαφορετικό πρότυπο Αριστεράς στην Ελλάδα και την Ευρώπη ενισχύοντας και επαναφέροντας στο προσκήνιο, νέες σελίδες αγώνων και απελευθερωτικών πολιτικών οραμάτων με ορίζοντα την επανάσταση, το πέρασμα στον σοσιαλισμό και τελικά στον κομμουνισμό.\nΓια τον μετασχηματισμό της σημερινής κατάστασης\nΤο 2019 δεν είναι 2009. Ούτε 2015 είναι. Όμως, αυτό που έχει συμβεί σε αυτά τα 10 χρόνια έχει μια μεγάλη αλλαγή από τα “πέτρινα” χρόνια, τα χρόνια πριν το 2008 (γιατί τα σπέρματα της συνεργασίας που ξεκινησε το 2009, είχαν μπει ήδη στο κίνημα του 2008). Πράγματι, η ΑΝΤΑΡΣΥΑ γεννήθηκε στον δρόμο, κι αυτό είναι κυριολεκτικό.\nΑυτό που έχει αλλάξει σε αυτά τα χρόνια, είναι ότι την πραγματικότητα την διαμορφώνουμε και εμείς. Το δυναμικό της επαναστατικής αριστεράς, που “ενώθηκε” το 2009 στο Σπόρτιγκ, υπήρχε και πρωταγωνιστούσε και πριν στα κινήματα, στις γειτονιές, στους χώρους δουλειάς. Αυτό που διαφοροποιήθηκε μετά το 2009, όμως, ήταν ότι αυτή η δράση μπορούσε να συντεθεί και να παρυσιαστεί στην κοινωνία όχι ως δράση κάποιων μεμονωμένων ή απομονωμένων ανά χώρο φωνών, αλλά ως δράση ενός συγκεκριμένου πολιτικού χώρου που, με τις διαφορετικές του αντιλήψεις και πολιτικές στάσεις, μπορούσε να σταθεί εν μέσω της πλατείας και να πει “εδώ είμαι, αυτή είμαι”. Τα πολιτικά αποτελέσματα της πολιτικής γραμμής της ΑΝΤΑΡΣΥΑ, ειδικά από το 2010 και μετά, επηρέασαν -έμμεσα ή άμεσα- τον πολιτικό λογο όλων των χώρων της αριστεράς. Χαρακτηριστικό είναι το θέμα της διαγραφής του χρέους, που πρώτα τέθηκε από την ΑΝΤΑΡΣΥΑ, άρχισε να επηρεάζει τον κόσμο του κινήματος και εντέλει ενσωματώθηκε στον πολιτικό λόγο σχεδόν όλης της αριστεράς.\nΔεν είναι ότι αυτή η πολιτική γραμμή παραγόταν εύκολα -ισα ίσα. Οι διαφορετικές ιδεολογικές αφετηρίες, η διαφορετική κουλτούρα και ιστορία κάθε οργάνωσης από αυτές που συμμετείχαν στην ΑΝΤΑΡΣΥΑ συνυπήρχαν και συγκρούονταν. Αυτό που έδωσε τη δυναμική του μετώπου ήταν οι πραγματικά δημοκρατικές διαδικασίες του, η διαδικασία σύνθεσης στις τοπικές επιτροπές και στις κλαδικές επιτροπές, αυτό που βοήθησε στην ανάπτυξη αυτού που ονομάστηκε κωδικά “κουλτούρα ΑΝΤΑΡΣΥΑ”. Κι αυτό περιλάμβανε πολλά μέλη και φίλους της ΑΝΤΑΡΣΥΑ που αναφέρονταν σε αυτήν και στις συλλογικές της αποφάσεις, χωρίς να ανήκουν σε καμία από τις οργανώσεις της. Αυτός ήταν και είναι, στην πραγματικότητα, η συνδετική ύλη για την ενότητα της, ήταν και είναι η “ανάγκη” που έφερνε την πολιτική σύνθεση απόψεων των οποίων οι διαφορές σε περασμένα χρόνια θα φαίνονταν αξεπέραστες.\n10 χρόνια μετά την ίδρυσή της, και 4 χρόνια μετά από την δοκιμασία της διάσπασης του 2015, τα πράγματα είναι ταυτόχρονα πιο εύκολα και πιο δύσκολα. Η ΑΝΤΑΡΣΥΑ παραμένει το κυρίαρχο μέτωπο στον χώρο της μαχόμενης αριστεράς και ριζοσπαστικής αναζήτησης -για να το πούμε πιο σωστά: της δυνάμει μαχόμενης αριστεράς, αφού μεγάλο τμήμα αυτού του κόσμου ιδιωτεύει ή ασχολείται μόνο με επιμέρους μέτωπα πάλης-, χωρίς όμως αυτό να μπορεί να το καρπωθεί, να το κάνει προωθητική και δημιουργική δύναμη, ενίσχυση, σύνθεση και ενότητα. Η ήττα και οι φυγόκεντρες τάσεις του πολιτικού σκηνικού φαίνεται να επηρεάζουν κι εμάς.\nΕίναι στοίχημα για την ΑΝΤΑΡΣΥΑ το να λειτουργήσει, σε μια κατάσταση σύγχυσης και διάλυσης, ως ένας πόλος που θα βοηθήσει στον μετασχηματισμό της σημερινής κατάστασης (πολιτικού κυρίως -και όχι οργανωτικού) κατακερματισμού των δυνάμεων και των χιλιάδων αγωνιστών της ριζοσπαστικής αριστεράς. Για να το κάνει αυτό, όμως, χρειάζεται να ξαναγυρίσει σε εκείνα τα στοιχεία που 10 χρόνια πριν μας ένωσαν και σε εκείνα τα στοιχεία που μας έδωσαν τη ζωντάνια. Η ΑΝΤΑΡΣΥΑ πρεπει να “ξαναϊδρυθεί” καταφέρνοντας να βρει ενωτικούς δρόμους, δημοκρατική συζήτηση, συλλογική δράση και λειτουργία μετώπου, μαζί με όλο αυτό το δυναμικό που “ψάχνεται” εκεί έξω. Αυτό αντιστοιχει στην ιστορία της ΑΝΤΑΡΣΥΑ, κι όχι το να γίνει η σκιά του εαυτού της κρατώντας από κεκτημένη ταχύτητα μια κοινή εκλογική ταμπέλα χωρίς τίποτε από κάτω. Ας προχωρήσουμε!\n10 χρόνια μετά, το στοίχημα πρέπει να παιχθεί ξανά\nΗ δημιουργία της ΑΝΤΑΡΣΥΑ, με αφετηρία τη μεγάλη συγκέντρωση στο Σπόρτινγκ, δεν ήταν απλώς η αποτύπωση μιας «ενωτικής διάθεσης» στο χώρο της αντικαπιταλιστικής αριστεράς. Ήταν συνάμα το αποτέλεσμα μιας κοινής πορείας αγωνιστριών και αγωνιστών, από διαφορετικά ρεύματα και ιστορικές διαδρομές, αλλά με κοινές αγωνίες και αναζητήσεις, που είχε αποτυπωθεί σε μεγάλα κινήματα από τη δεκαετία του 1990: ήταν ο κόσμος που είχε φτιάξει τα ΕΑΑΚ και τις Παρεμβάσεις - Συσπειρώσεις - Κινήσεις, που είχε διαμορφώσει τις αριστερές ριζοσπαστικές κινήσεις πόλης, που είχε δώσει τη μάχη ενάντια στον «διαγωνισμό της ντροπής» το 1998, που είχε φτιάξει την Πρωτοβουλία Αγώνα, που είχε βάλει πλάτη στην απεργία των δασκάλων και το φοιτητικό ξεσηκωμό του 2006-2007. Και βέβαια ήταν ο κόσμος εκείνος που είχε σταθεί στο πλευρό της εξεγερμένης νεολαίας το Δεκέμβρη του 2008, ανεπιφύλακτα και χωρίς ταλαντεύσεις.\nΗ ΑΝΤΑΡΣΥΑ ανταποκρινόταν και σε μια άλλη αγωνία: αυτή του να βρει ένα κοινό σημείο αναφοράς ο υπαρκτός χώρος της επαναστατικής αριστεράς. Ένα ρεύμα πολύμορφο, αλλά παρ’ όλα αυτά υπαρκτό, με ρίζες στην αμφισβήτηση της επίσημης αριστεράς ήδη από τη δεκαετία του 1960, ο χώρος που τάχθηκε εξαρχής με την κατάληψη του Πολυτεχνείου του 1973, που στη Μεταπολίτευση κατηγορήθηκε ότι εκπροσωπούσε τους «προβοκάτορες», που δεν υποτάχθηκε στα κοινωνικά συμβόλαια των κυβερνήσεων του ΠΑΣΟΚ, που το 1989 είπε όχι στη συναίνεση, το συμβιβασμό και την καθεστωτική μετάλλαξη της ρεφορμιστικής αριστεράς.\nΗ ΑΝΤΑΡΣΥΑ άργησε να φτιαχτεί. Χάθηκε πολύτιμος χρόνος. Αφέθηκε κρίσιμος χώρος σε ανταγωνιστικά και καταστροφικά όπως αποδείχτηκε πολιτικά σχέδια, όπως αυτό του ΣΥΡΙΖΑ. Υποτιμήθηκε η ανάγκη κεντρικής πολιτικής παρουσίας ενός ρεύματος που στα κινήματα έγραφε τη δική του ιστορία. Κυριάρχησε συχνά η φοβικότητα, ο σεχταρισμός και το βόλεμα στη μικρή κλίμακα.\nΌμως τότε, στα τέλη του Γενάρη του 2009 τα πράγματα έδειχναν να παίρνουν μια άλλη πορεία και να μπαίνει τέλος στις παράλληλες διαδρομές και τους παράλληλους μονοδρόμους. Το ιστορικό στοίχημα φαινόταν να παίζεται ξανά.\nΗ ΑΝΤΑΡΣΥΑ για ένα μεγάλο διάστημα λειτούργησε προωθητικά. Διαμόρφωσε έναν πολιτικό πόλο πιο ορατό. Επέτρεψε στο χώρο της αντικαπιταλιστικής αριστεράς να παρέμβει πιο συντονισμένα στον πρωτόγνωρο κύκλο κοινωνικών συγκρούσεων που άνοιξε με την είσοδο της Ελλάδας στην εποχή των μνημονίων. Συνέβαλε στο να προβληθεί το αναγκαίο μεταβατικό πρόγραμμα με κεντρική αιχμή τη ρήξη με το ευρώ και την ΕΕ, την ώρα που ο ΣΥΡΙΖΑ επέμενε στον ευρωπαϊσμό και το ΚΚΕ αρνιόταν την ίδια την έννοια του μεταβατικού προγράμματος.\nΌμως, δεν μπόρεσε έγκαιρα και πειστικά να αντιληφθεί το βάθος της κρίσης ηγεμονίας και την ανάγκη να υπάρξει μια πρωτότυπη επαναστατική στρατηγική που να απαντά στο ζήτημα της εξουσίας. Ούτε μπόρεσε να διαμορφώσει έγκαιρα μια λογική συσπείρωσης στα αριστερά του ΣΥΡΙΖΑ με αιχμή τον αντιΕΕ προσανατολισμό. Υποτίμησε την ανάγκη κοινής παρουσίας της «Αριστεράς του ΟΧΙ» μετά τη συνθηκολόγηση του ΣΥΡΙΖΑ. Όλα αυτά πρέπει να αποτιμηθούν με το αναγκαίο αυτοκριτικό πνεύμα.\nΌμως, όπως και τότε, το βλέμμα πρέπει να στραφεί στο μέλλον. Σήμερα το δυναμικό που μπορεί να συμβάλει στην ανασύνθεση της ριζοσπαστικής αριστεράς δεν βρίσκεται μόνο στην ΑΝΤΑΡΣΥΑ. Συμμετέχει σε άλλα μέτωπα ή και είναι ανένταχτο. Η συνολική κρίση της ριζοσπαστικής αριστεράς, δεν ακυρώνει την ανάγκη νέων πρωτοβουλιών και πρακτικών για το αναγκαίο, περισσότερο παρά ποτέ, αριστερό ριζοσπαστικό μέτωπο. Με γνώση και αυτοκριτική αλλά και με περισσότερη τόλμη. Με έμφαση στις νέες αγωνιστικές δυνατότητες που διαμορφώνονται. Μπορεί να χάθηκαν πολλές μάχες αλλά το στοίχημα παίζεται ακόμη.\nΠαρακαταθήκη για την Ανασύνθεση\nH συγκρότηση της ΑΝΤΑΡΣΥΑ αποτέλεσε μια σημαντική στιγμή για την ιστορία της ριζοσπαστικής αριστεράς στην Ελλάδα. Για πρώτη φορά δυνάμεις με διαφορετικές ιδεολογικοπολιτικές κατευθύνσεις κατόρθωσαν όχι απλώς να συνεργαστούν πολιτικά και να δώσουν μαζί τη μάχη των εκλογών (όπως στο παρελθόν), αλλά να συγκροτηθούν σε ενιαίο μέτωπο με ενιαίες τοπικές επιτροπές σε συνοικίες και χώρους δουλειάς.\nΣτο έδαφος των μεγάλων κινημάτων που αναπτύσσονταν, κατόρθωσε να εκφράσει την πιο συνειδητή πρωτοπορεία τους και να μπολιάσει ριζοσπαστικά το πολιτικό σκηνικό. Ανέδειξε τα αδιέξοδα της κυρίαρχης μέχρι τότε κατεύθυνσης στους χώρους της αριστεράς για συνεργασία με τμήματα της αστικής τάξης (είτε με τη μορφή της αντιμονοπωλιακής συμμαχίας, είτε του ευρωπαϊσμού και της συνδιαχείρισης). Διαμόρφωσε –με αντιφάσεις και συγκρούσεις είναι αλήθεια- ένα μεταβατικό πλαίσιο αιτημάτων για την έξοδο από την κρίση σε φιλολαϊκή και αντικαπιταλιστική κατεύθυνση. Προέβλεψε με ακρίβεια ότι η πολιτική του ΣΥΡΙΖΑ οδηγεί με μαθηματική ακρίβεια ή στην ενσωμάτωση ή στην ήττα.\nΌμως δεν κατόρθωσε να ξεπεράσει προβλήματα που ήταν ήδη παρόντα τη στιγμή της γέννησής της. Δεν πρέπει να ξεχνάμε ότι η ίδια η γέννηση της ΑΝΤΑΡΣΥΑ ήταν συγκρουσιακή, καθώς με μεγάλο κόπο ξεπεράστηκαν όλες οι σεχταριστικές αγκυλώσεις που απέτρεψαν τη συγκρότηση ενός ενιαίου μετώπου της αντικαπιταλιστικής αριστεράς ήδη από το 1999 (που θα απέτρεπε και τη συγκρότηση του ΣΥΡΙΖΑ). Σεχταριστικές αγκυλώσεις που ξεδιπλώθηκαν σε κάθε προσπάθεια ανάληψης κοινών πολιτικών πρωτοβουλιών -στη βάση του μεταβατικού προγράμματος που πρότεινε η ίδια η ΑΝΤΑΡΣΥΑ- είτε με τμήματα της αριστεράς που σπάζανε από το ρεφορμισμό μπροστά στα αδιέξοδα της πολιτικής του, είτε με την ίδια την κοινωνική βάση (με χαρακτηριστικότερο παράδειγμα την απουσία κοινού πολιτικού σχεδιασμού και δράσης στο κίνημα των πλατειών). Σεχταριστικές αγκυλώσεις που διευκόλυναν την μνημονιακή μεταστροφή του ΣΥΡΙΖΑ, αφού δεν διαμόρφωναν τις συνθήκες για τη συγκρότηση ενός ευρύτερου ρεύματος αντίστασης στα αριστερά του. Σεχταριστικές αγκυλώσεις που αδρανοποίησαν τις τοπικές επιτροπές και κλυδωνίζουν το εγχείρημα με διακριτές πολιτικές πρωτοβουλίες, αφού η αναδίπλωση στην ιδεολογικοπολιτική καθαρότητα επιδρά και στον τρόπο που αντιμετωπίζουν οι οργανώσεις το κίνημα και στον τρόπο που αντιμετωπίζουν την ίδια την ΑΝΤΑΡΣΥΑ.\nΣυνολικά, η προσπάθεια της ΑΝΤΑΡΣΥΑ αποτέλεσε και αποτελεί μια σημαντική παρακαταθήκη για τον τρόπο ανασύνθεσης της ριζοσπαστικής αριστεράς. Ανασύνθεση αναγκαία σε ένα τοπίο κατακερματισμών, ηττών, αλλά και δυνατοτήτων. Ανασύνθεση αναγκαία για να ξαναγεννηθούν οι ελπίδες, για να αποτραπεί η ιταλοποίηση της αριστεράς και η παγίωση των δεξιών μετατοπίσεων. Ανασύνθεση που πρέπει να συμπεριλάβει το σύνολο των δυνάμεων που γεννήθηκαν σε αυτή την μεγάλη πορεία συγκρούσεων με τους ιμπεριαλιστικούς μηχανισμούς και τα αστικά σχέδια. Ανασύνθεση που πρέπει να αφήσει οριστικά πίσω της τις σεχταριστικές αναδιπλώσεις.


Evia Top: Έρχεται ρύθμιση για την επανασύνδεση του ηλεκτρικού ρεύματος- Πότε θα τεθεί σε εφαρμογή και ποιους αφορά\nΈρχεται ρύθμιση για την επανασύνδεση του ηλεκτρικού ρεύματος. Για το θέμα αυτό μίλησε η φοροτεχνικός, Χριστίνα Μαννέ στο OPEN. Όπως είπε, “μέσα στο Μάιο αναμένεται να έρθει η νέα ρύθμιση που θα γίνει με τη μορφή αίτησης και θα αφορά την επανασύνδεση του ρεύματος σε όσους έχουν κομμένες παροχές”. Και συνέχισε λέγοντας ότι αυτό θα αφορά μόνο την κύρια κατοικία των ευάλωτων νοικοκυριών, δηλαδή αυτή που χρησιμοποιούν και φαίνεται από το Ε1. Ανάλογα με το ύψος της οφειλής και με το χρέος είναι και το ποσοστό το οποίο θα εξοφλεί το κράτος, συμπλήρωσε.\nΜεταξύ άλλων η κ.Μαννέ εξήγησε τον τρόπο με τον οποίο θα γίνεται η εξόφληση των οφειλών του ρεύματος των ευάλωτων νοικοκυριών από την πολιτεία. Αναλυτικά:\nΣύμφωνα με την κ. Μαννέ η ρύθμιση έχει εισοδηματικά κριτήρια και αφορά τις παρακάτω κατηγορίες πολιτών:\nΥπενθυμίζεται ότι ο υπουργός Περιβάλλοντος και Ενέργειας, Κώστας Σκρέκας γνωστοποίησε στον ΑΝΤ1 ότι θα υπάρξει νέα υπουργική απόφαση για τις διακοπές ηλεκτρικού ρεύματος. “Θα εκδώσουμε τη νέα υπουργική απόφαση σε λίγες ημέρες με τον αναπληρωτή υπουργό Οικονομικών, Θεόδωρο Σκυλακάκη. Για τα νοικοκυριά τα οποία βρίσκονται σε απόλυτη οικονομική δυσχέρεια, ερχόμαστε και επανασυνδέουμε το ρεύμα εφόσον τους έχει αποκοπεί και καλύπτουμε το κόστος της επανασύνδεσης”, σημείωσε χαρακτηριστικά.\nΣτην ερώτηση εάν αυτό θα αφορά σε όλους ή μόνο σε όσους είναι στο Κοινωνικό Τιμολόγιο απάντησε ότι “είναι αυστηρά τα εισοδηματικά κριτήρια. Γιατί εδώ πληρώνουμε το κόστος της επανασύνδεσης. Μέχρι 6.000 ευρώ ληξιπρόθεσμα πληρώνουμε το 100% ως Πολιτεία”. Στη συνέχεια ρωτήθηκε εάν αυτή η απόφαση θα αφορά μόνο στους καταναλωτές ρεύματος της ΔΕΗ ή και άλλων παροχών . “Αυτό ισχύει ανεξαρτήτως παρόχου”, απάντησε και υπενθύμισε ότι “υπάρχει ο πενταψήφιος τηλεφωνικός αριθμός 15 902, στον οποίο ένα νοικοκυριό που είναι σε απόλυτη δυσχέρεια καλεί και άμεσα, σε συνεργασία με τον οικείο δήμο και την κοινωνική υπηρεσία, δίνεται η εντολή στον ΔΕΔΔΗΕ για επανασύνδεση του ρεύματος στο νοικοκυριό”.


Ρολό κοτόπουλο με πατάτες Συνταγή | Άκης Πετρετζίκης\n1 1/2 κιλό κοτόπουλο, ολόκληρο χωρίς κόκαλα\nΣε ένα μπολ βάζουμε το κρασί, το ελαιόλαδο, τη μουστάρδα, το σκόρδο ψιλοκομμένο, το μέλι, τη ρίγανη, το ξύσμα και τον χυμό από το λεμόνι, τη νοστιμιά και ανακατεύουμε. Βάζουμε τη μαρινάδα σε ένα ταψί.\nΚόβουμε τις πατάτες στη μέση και τις βάζουμε στο ταψί με τη μαρινάδα. Ανακατεύουμε και αφήνουμε στην άκρη.\nΑπλώνουμε το φιλεταρισμένο κοτόπουλο στον πάγκο εργασίας μας.\nΒάζουμε το ελαιόλαδο, τη νοστιμιά, τις πιπεριές κομμένες σε μεγάλα κομμάτια, τη γραβιέρα σε κομμάτια, το μπούκοβο, τη ρίγανη και το μπέικον.\nΤυλίγουμε προσεκτικά σε ρολό και δένουμε με σπάγκο.\nΜεταφέρουμε στο ταψί με τις πατάτες και ψήνουμε για 1 ½ ώρα.\nΑφαιρούμε και σερβίρουμε με ρίγανη.


Τρίκαλα Ημαθίας: Στην Ολλανδία μεγαλώνουν τα πιο ευτυχισμένα παιδιά - Τι διαφορετικό συμβαίνει εκεί\nΣτην Ολλανδία μεγαλώνουν τα πιο ευτυχισμένα παιδιά - Τι διαφορετικό συμβαίνει εκεί\nΕίναι πολύ σημαντικό να μεγαλώνουμε ευτυχισμένα παιδιά. Μια ποιοτική ζωή γεμάτη χαρά ισούται με μια σταθερή και υγιή ενήλικη ζωή. Η UNICEF ολοκλήρωσε πρόσφατα μια έρευνα, που δείχνει σε ποια χώρα τα παιδιά ζουν πιο ευτυχισμένα. Η Ελλάδα κατέλαβε την 13η θέση και την πρωτιά κέρδισε η Ολλανδία. Για την έρευνα λήφθηκαν πολλά υπ' όψιν όπως το βιοτικό επίπεδο, το εκπαιδευτικό σύστημα κ.α. Γιατί η Ολλανδία κατατάχθηκε πρώτη;\nΈνα άλλο γεγονός είναι ότι στην Ολλανδία δύσκολα συναντάς μητέρες οι οποίες να υποφέρουν από κατάθλιψη. Η πληθώρα των επιλογών που προσφέρει η χώρα σε συνδυασμό με τις πολλές ελευθερίες, λειτουργούν ευεργετικά για τις γυναίκες. Έτσι, οι Ολλανδέζες νιώθουν ότι μπορούν πρακτικά να κάνουν ό,τι θέλουν, να πουν ό,τι θέλουν και να φορέσουν ό,τι θέλουν. Η αυξημένη χρήση του ποδηλάτου μάλιστα, τις έχει απελευθερώσει από την καταπίεση της εμφάνισης, καθώς ενδιαφέρονται μόνο για πρακτικά ρούχα που δεν τις δυσκολεύουν στην ποδηλασία. Η εμφάνιση είναι ένα ζήτημα που απασχολεί ελάχιστα τις Ολλανδέζες. Επίσης, ισορροπούν άψογα μεταξύ καριέρας και οικογένειας, επιλέγοντας σε ποσοστό που ξεπερνά το 60% εργασία μερικής απασχόλησης. Κατ' αυτόν τον τρόπο μπορούν να μοιράζουν το χρόνο τους όπως αυτές επιθυμούν, αφού οι ώρες εργασίας τους δεν ξεπερνούν τις 25 εβδομαδιαίως. Μια ευτυχισμένη μητέρα, απαλλαγμένη από άγχος και ανασφάλειες, χωρίς εργασιακό στρες και καταπίεση, είναι σε θέση να κάνει πιο ευτυχισμένο το παιδάκι της.


Crousma: Οι εξελίξεις στο Κυπριακό και τη λεγόμενη «λύση» είναι ανησυχητικές\nΟι εξελίξεις στο Κυπριακό και τη λεγόμενη «λύση» είναι ανησυχητικές\nΟι εξελίξεις στο Κυπριακό και τη\nλεγόμενη «λύση» είναι ανησυχητικές.\nΟι διαρροές στον κυπριακό Τύπο για προσχέδιο κοινής δήλωσης Ελληνοκυπρίων και Τουρκοκυπρίων ώστε να επαναληφθούν οι διαπραγματεύσεις, δείχνουν ότι κινείται στο πνεύμα του «σχεδίου Ανάν», στην κατεύθυνση, δηλαδή, της διχοτόμησης. Η σημερινή επίσκεψη του Κύπριου Προέδρου, Ν. Αναστασιάδη (υπέρμαχου του «σχεδίου Ανάν»), στην Αθήνα επιβεβαιώνει την επίσπευση του σχεδιασμού.\nΣχεδόν πριν από 10 χρόνια, τον Απρίλη του 2004, ο ελληνοκυπριακός λαός απέρριψε το «σχέδιο Ανάν» με 76%, κόντρα στις τεράστιες πιέσεις που δέχτηκε εκείνη την περίοδο τόσο από διεθνείς ιμπεριαλιστικούς οργανισμούς όσο και από το αστικό πολιτικό σύστημα στην Ελλάδα, τα αστικά κόμματα ΠΑΣΟΚ και ΝΔ, που ουσιαστικά στήριξαν το σχέδιο.\nΘυμίζουμε ότι τότε όλοι έταζαν στον κυπριακό λαό πως η ένταξη της Κύπρου στην ΕΕ ανοίγει τις πόρτες για τη δίκαιη επίλυση του Κυπριακού, ότι υπάρχει το «κοινοτικό κεκτημένο», την ίδια στιγμή που η ΕΕ προωθούσε τη διχοτόμηση.\nΘυμίζουμε, όμως, και τη στάση του βασικού πυρήνα του σημερινού ΣΥΡΙΖΑ, του ΣΥΝ, που στήριξε το σχέδιο και το 2002 αλλά και το 2004, καλώντας τον κυπριακό λαό να ψηφίσει ΝΑΙ στο δημοψήφισμα, πρωτοστατώντας στις υποσχέσεις ότι η ΕΕ θα λύσει το πρόβλημα, κατηγορώντας το ΚΚΕ για απομονωτισμό και εθνικισμό!\nΑλήθεια, ποια είναι σήμερα η θέση του ΣΥΡΙΖΑ;\nΓιατί στη χτεσινή «Αυγή» δεν είδαμε ούτε αράδα...\nΚαι στο ζήτημα του Κυπριακού φαίνεται ανάγλυφα ότι μέσα\nστα ιμπεριαλιστικά μαντριά φιλολαϊκές λύσεις δεν υπάρχουν.\nΧρειάζεται λοιπόν ετοιμότητα και επαγρύπνηση για να υπάρξει αντίδραση σε αυτές τις επικίνδυνες εξελίξεις. Οπως σημειώνει και η ανακοίνωση του Γραφείου Τύπου της ΚΕ του ΚΚΕ σχετικά με το ζήτημα: «Ο κυπριακός λαός έχει συμφέρον να αντιταχθεί στην ευρωπαϊκή λυκοσυμμαχία και τους σχεδιασμούς της.\nΤο ΚΚΕ καταδίκασε το σχέδιο Ανάν, στήριξε και στηρίζει την πάλη του κυπριακού λαού για δίκαιη λύση του κυπριακού προβλήματος προς όφελος όλων των εργαζομένων, Ελληνοκυπρίων και Τουρκοκυπρίων».\nΑπό τη στήλη «Η Άποψή Μας» του «Ριζοσπάστη».


29 Ιανουαρίου 2022 ΤΖΑΤΖΟΣ ΧΡ.\tατύχημα μαθητή\nΉδη έχει ταλαιπωρηθεί αρκετά η Συνάδελφος.\nΑναβλήθηκε η εκδίκαση της υπόθεσης.\n“ΠΡΟΣ: ΜΕΛΗ ΣΥΛΛΟΓΟΥ, ΔΟΕ\nΓια άλλη μία φορά βρισκόμαστε μάρτυρες μιας άδικης δίωξης εκπαιδευτικού του νομού μας και συγκεκριμένα του 1ου Δ.Σ. Ν. Μουδανιών, για περιστατικό που συνέβη στην αυλή του σχολείου σε ώρα εφημερίας.\nΗ συναδέλφισσα, ενώ βρισκόταν κανονικά στην υπηρεσία της στην αυλή του σχολείου, κατηγορείται αναίτια για ατύχημα μαθητή που συνέβη κατά τη διάρκεια του σχολικού διαλείμματος. Σύρεται λοιπόν άδικα ως κατηγορούμενη σε δίκη ενώ εκτελούσε κανονικά τα καθήκοντά της.\nΗ δικάσιμος έχει οριστεί για την Παρασκευή 28 Ιανουαρίου 2022 στο Δικαστικό Μέγαρο Πολυγύρου κι ώρα 08:30 π.μ.\nΤο Δ.Σ. στην τακτική συνεδρίαση της Τετάρτης 19/01/2022, αφού συζήτησε το παραπάνω θέμα, αποφάσισε ομόφωνα τα εξής:\nΝα αναλάβει μαζί με τη Δ.Ο.Ε. τα δικαστικά έξοδα της συναδέλφισσας (40% από το Ταμείο Αγώνα του Συλλόγου μας και 60% από τη Δ.Ο.Ε.).\nΝα παραστεί σύσσωμο το Δ.Σ. στην ακροαματική διαδικασία.\nΕκφράζουμε την ολόψυχη συμπαράστασή μας στη συναδέλφισσα για την άδικη δίωξή της. Βρισκόμαστε δίπλα της, όπως και σε κάθε άλλο συνάδελφο που τυχόν βρεθεί στη θέση της.\nΚαταδικάζουμε οποιαδήποτε ενέργεια θίγει άδικα την ηθική, κοινωνική κι επαγγελματική μας υπόσταση.\n” Σύλλογος εκπαιδευτικών Π.Ε. Χαλκιδικής “Ο Αριστοτέλης”\n← ΟΙΕΛΕ: Σοβαρό ζήτημα ανισονομίας στην εκπαίδευση με αφορμή το κλείσιμο σχολικών μονάδων λόγω κακοκαιρίας, να αποδοθεί το κόστος της τηλεργασίας στους ιδιωτικούς εκπαιδευτικούς!\nΟΛΜΕ – Να μην απελαθούν οι μαθητές μας


Οίακας Ναυπλίου: Νέα ήττα στην Α2 μπάσκετ (vid) - Παραπολιτικά Αργολίδα\nΓια την 12η αγωνιστική της Α2 στο μπάσκετ, ο Οίακας ηττήθηκε στο Ναύπλιο από τον Πανερυθραϊκό 79-74.\nΟίακας Ναυπλίου (Κουλουριώτης): Σιμιτζής 23 (3), Κουμπούρας 14, Τουρλής, Τσουλφίδης 3 (1), Παπαφλωράτος 8 (2), Ευστρατίου 2, Βύρλας 8, Καλλινικίδης 9 (1), Σκορδάς 7, Χάχαλος.\nΗ επόμενη αγωνιστική (13η – 15/5, 17:00)\nTags: Α2 μπάσκετ, Οίακας - Πανερυθραϊκός, Οίακας Ναυπλίου\nΜε το καλύτερο φετινό άλμα στον κόσμο στα 8.35μ, ο τρομερός Μίλτος Τεντόγλου αναδείχθηκε όπως και το 2019 πρωταθλητής Ευρώπης στον κλειστό στίβο στο μήκος. Η Ελλάδα έχει κατακτήσει επτά μετάλλια στην ιστορία της διοργάνωσης και τα δυο είναι δικά του (δύο έχει και η Κατερίνα Θάνου). Σε έναν μεγάλο αγώνα στο Τορούν της Πολωνίας, […]


Περιβόλι της Παναγιάς: Πάτερ, ο Θεός μου έκανε μέσα από τον Άγιο Γέροντα Ιάκωβο και τον Όσιο Δαβίδ ένα μεγάλο Θαύμα\nΠάτερ, ο Θεός μου έκανε μέσα από τον Άγιο Γέροντα Ιάκωβο και τον Όσιο Δαβίδ ένα μεγάλο Θαύμα\nΣεβόταν εξαιρετικά ο καθηγητής τον Γέροντα κι εκείνος με τη σειρά του ανταπέδιδε τον δικό του σεβασμό, λέγοντας πάντοτε ότι αισθάνεται ανάξιος να έρχονται να τον χαιρετούν... να τον προσκυνούν άνθρωποι ξεχωριστής μόρφωσης, με μεγάλες θέσεις στην κοινωνία, ενώ ο ίδιος είναι ένα «μουρλόπραμα». Ο άγιος Γέροντας της μονής του οσίου Δαβίδ Ευβοίας, ο πατήρ Ιάκωβος Τσαλίκης! Αυτός που και Πατριάρχες και Αρχιεπίσκοποι και Επίσκοποι και ένα σωρό άλλοι κληρικοί, μαζί με τον απλό κόσμο, έπιναν νερό στο όνομά του. Κι όσο τον προσήγγιζαν και τον τιμούσαν, τόσο και αυτός ήθελε να φεύγει, να μην αυξάνει τις αμαρτίες του, να μη σωρεύει οργή κατά την ημέρα της κρίσεως. Γιατί, αν τώρα με τιμούν – τόνιζε - ο Χριστός μας θα μου πει την ημέρα της κρίσεως: «εσύ απέλαβες τον μισθόν σου».


Το νέο, πανίσχυρο Xiaomi Mi 11 έρχεται σύντομα στην ελληνική αγορά | i-TECH4u\nΤο νέο, πανίσχυρο Xiaomi Mi 11 έρχεται σύντομα στην ελληνική αγορά\nΗ Xiaomi ανακοίνωσε σήμερα την κυκλοφορία στη διεθνή αγορά του νέου smartphone Xiaomi Mi 11, τη ναυαρχίδα της σειράς Mi. Το Mi 11, είναι μια premium συσκευή, που διαθέτει σημαντικότατες βελτιώσεις σε σχέση με τον προκάτοχό του, όπως το chipset Qualcomm Snapdragon 888, τριπλή κύρια κάμερα 108MP, κινηματογραφικό ήχο και ασύρματη φόρτιση 50W.\nΚατά τη διάρκεια της ίδιας παρουσίασης η Xiaomi ανακοίνωσε, επίσης, τη διάθεση δύο ακόμα προϊόντων. Την τηλεόραση Mi TV Q1 75”, την πιο premium QLED 4K πρότασή της στην διεθνή έως σήμερα, αγορά, με πάνελ 75 ιντσών, τεχνολογίας quantum dot, σύστημα Android TV 10 και μια βελτιωμένη εμπειρία έξυπνης τηλεόρασης, καθώς και το Mi Electric Scooter Pro 2 Mercedes-AMG Petronas F1 Team Edition που συνδυάζει στοιχεία σχεδίασης από κορυφαίες εταιρείες αυτοκινήτων με την προηγμένη μηχανική σκούτερ της Xiaomi, προσφέροντας αξιοπιστία, στυλ και άνεση χωρίς συμβιβασμούς.\nΘέλοντας να επαναπροσδιορίσει ακόμη περισσότερο τα πρότυπα του κλάδου, το Mi 11 προσφέρει έλεγχο της λήψης σε επίπεδο επαγγελματικού στούντιο με την εγγραφή HDR10+ και τη νέα λειτουργία Pro Time-lapse, η οποία μπορεί να ρυθμίζει την ταχύτητα του κλείστρου, το ISO, το διάφραγμα και το EV δίνοντας τη δυνατότητα διαχείρισης ακόμη και των πιο δύσκολων καταστάσεων φωτισμού. Ο έλεγχος σε επίπεδο επαγγελματικού στούντιο επεκτείνεται και στην επεξεργασία, με προηγμένες λειτουργίες AI, συμπεριλαμβανομένης της λειτουργίας AI Erase 2.0 που επιτρέπει στους χρήστες να αφαιρούν ανεπιθύμητα αντικείμενα ή γραμμές από φωτογραφίες με ένα απλό κλικ.\nΟ χρήστης μπορεί να δει και να ακούσει κάθε λεπτομέρεια χάρη στην εντυπωσιακή οθόνη AMOLED DotDisplay 120Hz 6.81’’ και τα ηχεία της Harman Kardon.\nΕξοπλισμένο με τα διπλά ηχεία της Harman Kardon, το Mi 11 προσφέρει εξαιρετικό κινηματογραφικό ήχο ενώ το προστατευτικό Corning Gorilla Glass Victus προστατεύει από δαπανηρές ζημιές που προκύπτουν από πτώσεις της συσκευής. Το Mi 11 διαθέτει ένα προηγμένο διπλό αντιθαμβωτικό φινίρισμα που προσλαμβάνει το φως, όχι όμως και τις δαχτυλιές και θα είναι διαθέσιμο σε δύο χρωματικές παραλλαγές: Midnight Grey και Horizon Blue.\nΤο Mi 11 είναι το πρώτο τηλέφωνο που διαθέτει τσίπσετ Qualcomm Snapdragon 888, επαναπροσδιορίζοντας την έννοια της κορυφαίας απόδοσης με την πιο προηγμένη πλατφόρμα για κινητά στον κόσμο. Το Qualcomm Snapdragon 888 επαναπροσδιορίζει πλήρως τα premium πρότυπα επεξεργασίας με τη μονάδα επεξεργασίας γραφικών Adreno 660, το Qualcomm AI 6ης γενιάς και το μόντεμ X60 – συνδυάζοντας την τεχνολογία AI με την ταχύτατη συνδεσιμότητα 5G.\nTο λανσάρισμα του Mi 11 σηματοδοτεί την έναρξη της συνεργασίας της Xiaomi με την ομάδα προγραμματιστών της παγκόσμιας επιτυχίας του 2020 – Genshin Impact. Χάρη στη στρατηγική συνεργασία, οι χρήστες μπορούν να ζήσουν συναρπαστικές περιπέτειες στον θαυμάσιο κόσμο του Genshin Impact, να δοκιμάσουν ένα ευρύ φάσμα χαρακτήρων και να ξεδιπλώσουν αμέτρητα μυστήρια με εξαιρετικά λεπτομερείς εικόνας και πιο ομαλό παιχνίδι μέσω του Mi 11.\nΤο Mi 11 διατίθεται σε δυο επιλογές αποθήκευσης: 8GB+128GB και 8GB+256GB. Σύντομα θα ανακοινωθεί η ημερομηνία και τιμή διάθεσης των μοντέλων στην Ελληνική αγορά.\nΕπίσης οι χρήστες θα δικαιούνται μια δωρεάν υπηρεσία επισκευής στην Info Quest Technologies, το εξουσιοδοτημένο κέντρο σέρβις της Xiaomi στην Ελλάδα, τους πρώτους δώδεκα μήνες μετά την αγορά.\nΗ Xiaomi ανακοίνωσε επίσης σήμερα τη διάθεση της Mi TV Q1 75 ”, της πιο premium QLED 4K πρότασής της στη διεθνή αγορά, έως σήμερα. Διαθέτοντας ένα τεράστιο πάνελ 75 ιντσών, τεχνολογίας quantum dot, καθώς και σύστημα Android TV 10 και μια βελτιωμένη εμπειρία έξυπνης τηλεόρασης, η Xiaomi αναβαθμίζει την εμπειρία της 4K Smart TV. Η Mi TV Q1 75″ θα είναι διαθέσιμη σε ορισμένες χώρες από τον Μάρτιο του 2021.\nΌσον αφορά στην ποιότητα εικόνας, η Mi TV Q1 75″ είναι ένα βήμα μπροστά χάρη στην 4K QLED οθόνη της που φιλοξενεί 100% φάσμα χρωμάτων NTSC με 1.07 δισεκατομμύρια παραλλαγές χρώματος και 1.024 διαφορετικές αποχρώσεις. Εξοπλισμένη με 192 ζώνες δυναμικής τοπικής εξασθένισης πλήρους συστοιχίας, η Mi TV Q1 75″ διατηρεί ασυναγώνιστη αντίθεση εικόνας – επιτυγχάνοντας αναλογία αστρικής αντίθεσης 10.000: 1. Με υποστήριξη για Dolby Vision και HDR10 +, προσφέρει εκτεταμένη δυναμική εμβέλεια και ζωντανά χρώματα για την απόλυτη εμπειρία θέασης.\nΕπιπλέον οι ηχητικές της προδιαγραφές είναι εξίσου αξιοσημείωτες, με κινηματογραφικό ήχο από το στερεοφωνικό σύστημα ηχείων 30W που χρησιμοποιεί – έξι ηχεία, δύο tweeter και τέσσερα γούφερ, για κρυστάλλινο ήχο. Η Mi TV Q1 75″ υποστηρίζει επίσης Dolby Audio και DTS-HD για εξαιρετική ποιότητα ήχου.\nΕξοπλισμένη με το τελευταίο Android TV 10, η νέα τηλεόραση της Xiaomi είναι ο ιδανικός σύντροφος ψυχαγωγίας στο σπίτι. Οι χρήστες έχουν πρόσβαση σε περισσότερες από 700.000 ταινίες και τηλεοπτικές εκπομπές και πάνω από 5.000 εφαρμογές στο Google Play Store. Δημοφιλείς εφαρμογές όπως το Netflix, το Amazon Prime Video και το YouTube είναι προεγκατεστημένες στη Mi TV Q1 75″. Τα εξατομικευμένα κουμπιά για το Netflix και το Amazon Prime Video στο τηλεχειριστήριο καθιστούν ευκολότερη από ποτέ για τους χρήστες την πρόσβαση στο αγαπημένο τους περιεχόμενο. Οι χρήστες μπορούν να μεταβούν από το αγαπημένο τους τραγούδι σε ένα νέο επεισόδιο στο Netflix με το άγγιγμα μόνο ενός κουμπιού.\nΗ Xiaomi επικεντρώνεται περισσότερο στην ενσωμάτωση φωνής και τεχνολογίας στο σπίτι. Με μικρόφωνα για φωνητικό έλεγχο από απόσταση (έως 3 μέτρα), οι χρήστες μπορούν να απολαύσουν hands-free έλεγχο στην τηλεόρασή τους και σε άλλες συνδεδεμένες έξυπνες συσκευές, απλά λέγοντας “OK, Google” για να ενεργοποιήσουν το Google Assistant. Για χρήστες που θέλουν την εφαρμογή προστασίας απορρήτου, υπάρχει επίσης ένας φυσικός διακόπτης στο κάτω μέρος του πίνακα οθόνης για σίγαση του μικροφώνου. Το ενσωματωμένο Chromecast, επιτρέπει την απρόσκοπτη μετάβαση μεταξύ εκπομπής περιεχομένου από άλλες συσκευές στην τηλεόραση σε δευτερόλεπτα. Η Mi TV Q1 75″ συνεργάζεται επίσης με το Amazon Alexa.\nΔιάβασε περισσότερα για: AndroidInfo Quest TechnologiesMobilitySmartphonesTVsXiaomi


Olimp Gold Omega 3 | ΒΙΤΑΜΙΝΕΣ-ΥΓΕΙΑ-ΕΥΕΞΙΑ | FCshop\nΦΥΛΑΚΑΣ ΤΗΣ ΚΑΡΔΙΑΣ ΣΑΣ\nΝΕΑ ΕΝΙΣΧΥΜΕΝΗ ΦΟΡΜΟΥΛΑ! ΥΨΗΛΗ ΠΟΙΟΤΗΤΑ - ΣΥΜΠΥΚΝΩΜΑ ΙΧΘΥΕΛΑΙΟΥ...\nΝΕΑ ΕΝΙΣΧΥΜΕΝΗ ΦΟΡΜΟΥΛΑ! ΥΨΗΛΗ ΠΟΙΟΤΗΤΑ - ΣΥΜΠΥΚΝΩΜΑ ΙΧΘΥΕΛΑΙΟΥ ΜΕ ΥΨΗΛΟ ΕΠΙΠΕΔΟ ΣΥΓΚΕΝΤΡΩΣΗΣ - 65% !!!\nΤο Gold Omega 3® είναι ένα συμπλήρωμα διατροφής που περιέχει εξαιρετικής ποιότητας συμπυκνωμένο ιχθυέλαιο (κρύου νερού) που μετατρέπεται σε περιεκτικότητα 65% σε λιπαρά οξέα ωμέγα-3.\nΤα ωμέγα-3 λιπαρά οξέα ταξινομούνται ως πολυακόρεστα λιπαρά οξέα. Περιγράφονται ως απαραίτητα λιπαρά οξέα (EFA), επειδή είναι ζωτικής σημασίας για μια σωστή διατροφή.\nΕπιστημονική έρευνα έχει αποδείξει ότι τα ωμέγα-3 λιπαρά οξέα, ιδιαίτερα τα EPOA και DHA:\n✓ συμβάλλουν στη φυσιολογική λειτουργία της καρδιάς (το ευεργετικό αποτέλεσμα επιτυγχάνεται με ημερήσια πρόσληψη 250 mg EPA και DHA).\n✓ συμβάλλουν στη διατήρηση της φυσιολογικής λειτουργίας του εγκεφάλου (το ευεργετικό αποτέλεσμα επιτυγχάνεται με ημερήσια πρόσληψη 250 mg DHA).\n✓ Το DHA συμβάλλει στη διατήρηση της φυσιολογικής όρασης (το ευεργετικό αποτέλεσμα επιτυγχάνεται με ημερήσια πρόσληψη 250 mg DHA).\nΣυστατικά: Υψηλής ποιότητας ιχθυέλαιο (κρύου θαλασσινού νερού), πλούσιο σε 65% EPA, DHA και άλλα ωμέγα-3 λιπαρά οξέα, τα οποία αντιπροσωπεύουν μια πολύτιμη συμπλήρωση βασικών συστατικών του τρόπου διατροφής.\nΣυνιστώμενη χρήση: 1 κάψουλα την ημέρα.\nΜην υπερβαίνετε τη συνιστώμενη ημερήσια δόση. Τα συμπληρώματα διατροφής δεν πρέπει να χρησιμοποιούνται ως υποκατάστατο μιας ποικίλης και ισορροπημένης διατροφής. Συνιστάται ποικίλη και ισορροπημένη διατροφή και υγιεινός τρόπος ζωής. Να φυλάσσεται μακριά από παιδιά.\nΤο προϊόν συνιστάται ως συμπλήρωμα καθημερινής διατροφής με πολύτιμα λιπαρά οξέα Ωμέγα-3.


Σχολεία: Στόχος η επιστροφή στις 7 Ιανουαρίου -Ολα τα σενάρια\nΣτόχος της επιτροπής ειδικών, αλλά και βούληση της κυβέρνησης είναι όλα τα παιδιά να επιστρέψουν στα σχολεία στις 7 Ιανουαρίου.\nΩστόσο, πρόκειται για μία απόφαση που θα ληφθεί σε συνάρτηση με την επιδημιολογική εικόνα του κορωνοϊού στη χώρα μας.\nΤις τελευταίες μέρες κυκλοφορούν σενάρια, σύμφωνα με τα οποία οι ειδικοί εξετάζουν το άνοιγμα των διαφορετικών βαθμίδων (Δημοτικά, Γυμνάσια, Λύκεια) σε διαφορετικούς χρόνους.\nΥπάρχει επίσης η σκέψη για άνοιγμα ανά Περιφέρεια, ανάλογα με την επιδημιολογική εικόνα ανά περιοχή, όπως θα έχει διαμορφωθεί στις 7 Ιανουαρίου.\n«Το άνοιγμα των σχολείων αποτελεί άμεση προτεραιότητα, γιατί τα παιδιά έχουν μείνει πολύ καιρό εκτός του φυσικού τους περιβάλλοντος, που δεν είναι άλλο από τα θρανία τους. Ο βασικός λόγος που κλείσαμε τα σχολεία δεν είναι η μετάδοση μέσα στα σχολεία, ιδιαίτερα για την Πρωτοβάθμια, αλλά το μεγάλο επιδημιολογικό φορτίο που είχαμε στις αρχές Νοεμβρίου. Αυτό ήταν που μας ανάγκασε να εισηγηθούμε στην Πολιτεία το κλείσιμο των σχολείων», τόνισε κατά τη χθεσινή ενημέρωση του υπουργείου Υγείας το μέλος της επιτροπής, κα. Παπαευαγγέλου\nΣτο ζήτημα της επαναλειτουργίας των σχολείων αναφέρθηκε και ο καθηγητής Νίκος Σύψας, ο οποίος κάλεσε τους πολίτες να είναι ιδιαίτερα προσεκτικοί τα Χριστούγεννα.\n«Στις 7 Ιανουαρίου θα είμαστε σε θέση να ανοίξουν τουλάχιστον τα Δημοτικά», είπε, αφήνοντας ανοικτό το ενδεχόμενο να γίνει σε δύο «κύματα» η επιστροφή στα θρανία -δηλαδή, οι ειδικοί να εισηγηθούν άλλη ημερομηνία για τα Γυμνάσια και τα Λύκεια.\nΣαρηγιάννης: «Πριν τις 20 Ιανουαρίου να μην ανοίξουν τα σχολεία»


1992: Στη Θεσσαλονίκη, εκατοντάδες χιλιάδες άτομα συμμετέχουν στο Παμμακεδονικό Συλλαλητήριο για το Σκοπιανό. - Αργολική Ανάπτυξη 1992: Στη Θεσσαλονίκη, εκατοντάδες χιλιάδες άτομα συμμετέχουν στο Παμμακεδονικό Συλλαλητήριο για το Σκοπιανό. - Αργολική Ανάπτυξη\nHome > ΠΟΛΙΤΙΚΗ > 1992: Στη Θεσσαλονίκη, εκατοντάδες χιλιάδες άτομα συμμετέχουν στο Παμμακεδονικό Συλλαλητήριο για το Σκοπιανό.\nItem Reviewed: 1992: Στη Θεσσαλονίκη, εκατοντάδες χιλιάδες άτομα συμμετέχουν στο Παμμακεδονικό Συλλαλητήριο για το Σκοπιανό. Rating: 5 Reviewed By: Γιώργος Αργυριου


Η Γαλλία μπλοκάρει συμφωνία ΕΕ-Κίνας: Biden likes this - Crisismonitor.gr\nΠολυεπίπεδες απολήξεις θα μπορούσε να έχει η απόφαση της Γαλλίας, ως ηγέτιδας ομάδας κεντρο-ευρωπαϊκών κυρίως χωρών, να μπλοκάρει προληπτικά την ολοκλήρωση της από καιρό κυοφορούμενης επενδυτικής συμφωνίας Κίνας-ΕΕ. Το Παρίσι, θέτει ως κεντρικό θέμα την εξαναγκασμένη εργασία και δευτερεύον την προστασία των Ευρωπαϊκών επιχειρήσεων στην Κίνα.\nΤην ολοκλήρωση της από καιρό κυοφορούμενης επενδυτικής συμφωνίας ΕΕ-Κίνας μπλοκάρει η Γαλλία με πρόσχημα τη μη-αντιμετωπίση της καταναγκαστικής εργασίας. Ωστόσο, δεν είναι μυστικό ότι στην προοπτική Σινο-Ευρωπαϊκής συμφωνίας αντιτίθεται και ο νεοεκλεγείς πρόεδρος των ΗΠΑ Τζο Μπάιντεν, ο οποίος έχει ήδη στείλει μηνύματα επανασυντονισμού με την ΕΕ.\nΤα ζητήματα αυτά όμως είναι… προφάσεις, ενώ το ουσιατικό θέμα έγκειται στην αλλαγή ηγεσίας στις ΗΠΑ και τη νέα δυναμική που δημιουργείται στο διεθνές γεωοικονομικό τοπίο από την αποχώρηση του Τραμπ. Άλλωστε, δεν είναι τυχαίο ότι η συμφωνία για το Brexit επήλθε μόνο μετά την ήττα Τραμπ και προβλέπει την διατήρηση της πρόσβασης της Μεγάλης Βρετανίας στην ενιαία αγορά.\nΣημεία τριβής παραμένουν η καταναγκαστική εργασία και η προστασία των ευρωπαϊκών επιχειρήσεων. Πλέον όμως, η ΕΕ θα αναζητήσει συνεννόηση και με τη νέα αμερικανική κυβέρνηση, κάτι που δεν υπήρχε υπό τη διοίκηση Τραμπ. Είναι πλέον προφανές ότι στην ΕΕ δρομολογείται η επαναξιολόγηση των σχέσεων με τις ΗΠΑ και κατ επέκταση το δόγμα διμερών σχέσεων με την Κίνα. Η δυναμική αναδιάταξης των γεωοικονομικών ισορροπιών πάντως, θεωρείται βέβαιο ότι θα οδηγήσει το Πεκίνο σε νέες κινήσεις σε άλλα επίπεδα.\nΜπορεί οι γεωοικονομικές σχέσεις ΗΠΑ-Κίνας να έχουν αποτελέσει πηγή έντασης στο όχι μακρινό παρελθόν και η προοπτική προσέγγισης Πεκίνου-Βρυξελλών να κινούνταν στην κατεύθυνση εμπέδωσης της σταθερότητας, τώρα όμως, παράγοντας γεωοικονομικού ρίσκου είναι η προοπτική επαναπροσέγγισης ΗΠΑ-ΕΕ.\nΗ Γαλλία αρνείται να στηρίξει μια επενδυτική συμφωνία ΕΕ-Κίνας εάν δεν αντιμετωπιστεί το ζήτημα της καταναγκαστικής εργασίας, δήλωσε ο Φρανκ Ρίστερ, υφυπουργός εμπορίου της Γαλλίας, στη Le Monde.\n“Δεν μπορούμε να διευκολύνουμε τις επενδύσεις στην Κίνα εάν δεν συμφωνήσουμε για την αντιμετώπιση της καταναγκαστικής εργασίας”,\nΟι εμπορικές συμφωνίες θα πρέπει να χρησιμοποιούνται ως μοχλός “για την προώθηση κοινωνικών ζητημάτων”, δήλωσε μεταξύ αλλων ο Ρϊστερ. Παράλληλα ο Γάλλος αξιωματούχος προειδοποίησε επίσης ότι η συμφωνία οδηγεί σε μεγαλύτερη πρόσβαση στην αγορά, αλλά όχι στην προστασία των επενδύσεων.\nΟι Βρυξέλλες και το Πεκίνο ήλπιζαν να επιτύχουν μια επενδυτική συμφωνίασ ορόσημο, πριν από το τέλος του έτους. Ωστόσο, οι συνομιλίες μεταξύ του επικεφαλής του Εμπορίου της ΕΕ Βάλντι Ντομμπρόβσκις και του κινέζου αντιπροέδρου Λιου Χε, που έχουν προγραμματιστεί για την Τρίτη το πρωί, αναβλήθηκαν μετά από αντιρρήσεις που εξέφρασαν τόσο η εισερχόμενη αμερικανική κυβέρνηση όσο και πολλές χώρες της ΕΕ.\nΗ Πολωνία κάλεσε την ΕΕ να μην βιαστεί και να συνεργαστεί περισσότερο με την Ουάσινγκτον. Σύμφωνα με τον Ρίστερ, το Βέλγιο, το Λουξεμβούργο και η Ολλανδία υποστηρίζουν τον γαλλικό σκεπτικισμό.\nΈνας διπλωμάτης της ΕΕ επιβεβαίωσε ότι μια «σημαντική ομάδα χωρών» απέρριψε την πρόταση της Επιτροπής αυτή την εβδομάδα σχετικά με τη συμφωνία ΕΕ-Κίνας, τόσο λόγω του ζητήματος της καταναγκαστικής εργασίας όσο και της έλλειψης επενδυτικής προστασίας για τις ευρωπαϊκές εταιρίες στην Κίνα.\nΕκπρόσωπος της Επιτροπής δεν μπόρεσε να δώσει περισσότερες πληροφορίες σχετικά με μια μελλοντική κλήση μεταξύ Dombrovskis και Liu He, λέγοντας ότι «και οι δύο πλευρές βρίσκονται σε συνεχή επαφή για να αντιμετωπίσουν εκκρεμή ζητήματα».\nTags: γεωοικονομίαεπενδύσειςΚίνα- ΕΕσχέσεις ΗΠΑ-ΕΕ


Φωτιά σε Βαρνάβα, Ελευσίνα και Ασπρόπυργο – Νέες εστίες σε Βόλο και Στύρα Εύβοιας – 24NEWS.GR – Νέα24\nΦωτιά σε Βαρνάβα, Ελευσίνα και Ασπρόπυργο – Νέες εστίες σε Βόλο και Στύρα Εύβοιας\nΦωτιά σε Βαρνάβα, Ελευσίνα και Ασπρόπυργο βρ΄ίσκεται σε εξέλιξη ενώ νέες εστίες υπάρχουν σε Βόλο και Στύρα Εύβοιας. Σε εξέλιξη βρίσκεται από τις 11 το πρωί πυρκαγιά που ξέσπασε σε δύσβατη δασική έκταση στον Βαρνάβα Αττικής. Επίγειες και εναέριες πυροσβεστικές δυνάμεις δίνουν μάχη με τις φλόγες.\nΓια την κατάσβεσή της φωτιάς στο Βαρνάβα επιχειρούν 67 πυροσβέστες με 5 ομάδες πεζοπόρων τμημάτων, 16 οχήματα, το Μηχανοκίνητο Ειδικό Τμήμα Πυροσβεστικών Επιχειρήσεων, (ΜΕΤΠΕ), 5 ελικόπτερα, εκ των οποίων το ένα είναι συντονιστικό και 7 αεροσκάφη, μεταξύ των οποίων και το ρωσικό Beriev-200 που μπορεί να ρίξει 12 τόνους νερό. Παράλληλα, μεταβαίνουν στο μέτωπο της πυρκαγιάς και άλλοι 11 πυροσβέστες με 5 οχήματα από την Πυροσβεστική Διοίκηση Στερεάς Ελλάδας, ενώ συνδράμουν εθελοντές πυροσβέστες και υδροφόρες ΟΤΑ.\nΤην ίδια ώρα σε εξέλιξη είναι και τέσσερις ταυτόχρονες εστίες πυρκαγιάς στην ευρύτερη περιοχή της Ελευσίνας και του Ασπροπύργου, όλες σε ξερά χόρτα, με αποτέλεσμα οι πυροσβεστικές δυνάμεις να είναι σε συνεχή κίνηση προκειμένου να εμποδίσουν την εξάπλωση τους.\nΣτην Δυτική Αττική, εκτός από το Πάτημα της Ελευσίνας, πυρκαγιές είναι σε εξέλιξη στον δρόμο για Δερβενοχώρια στην περιοχή της Μαγούλας, στην Λεωφόρο ΝΑΤΟ και Τροίας στον Ασπρόπυργο και στην περιοχή Ρουπάκι, επίσης στον Ασπρόπυργο. Σε όλες αυτές τις πυρκαγιές στην Ελευσίνα και στον Ασπρόπυργο, επιχειρούν συνολικά 56 πυροσβέστες με 2 ομάδες πεζοπόρων τμημάτων, το ΜΕΤΠΕ, ένα ελικόπτερο και δύο αεροσκάφη, με την συνδρομή υδροφόρων ΟΤΑ.\nΗ Τροχαία έχει διακόψει την κυκλοφορία στην λεωφόρο Ζωοδόχου Πηγής στον Ασπρόπυργο, από το ύψος της λεωφόρου ΝΑΤΟ και από το ύψος του εργοστασίου Παπαστράτος, καθώς και στην επαρχιακή οδό Ελευσίνας – Δερβενοχωρίων από το ύψος του εργοστασίου Κανάκη.\nΦωτιά ξέσπασε σε αγροτοδασική έκταση στην Νέα Ιωνία Βόλου, πλησίον περιφερειακής οδού Βόλου. Κινητοποιήθηκαν επίγειες και εναέριες δυνάμεις.\nΝέο μέτωπο πυρκαγιάς σήμανε συναγερμό στην Πυροσβεστική, αυτή τη φορά στα Στύρα Ευβοίας. Η φωτιά καίει δασική έκταση, εκκενώθηκε προληπτικά ο οικισμός Νιμπορειό. Οι δυνατοί άνεμοι που πνέουν στην περιοχή έχουν δυσχεράνει το έργο της κατάσβεσης.\nΠληροφορίες από ΕΡΤ, evima.gr\nΚορωνοϊός: 310 πρόστιμα και 19 συλλήψεις την Παρασκευή-Αναλυτικά στοιχεία\nΘεσσαλονίκη: Φάρσα αποδείχθηκε το απειλητικό email για βόμβες σε ξενοδοχεία


FAQ’s – Άρης Κοίλαρης\n694 765 9596\nΤι πρώτες ύλες χρησιμοποιείται;\nΟι πρώτες ύλες που χρησιμοποιούνται, πληρούν τις προϋποθέσεις των πιστοποιητικών ποιότητας (ISO) και είναι φιλικές προς το περιβάλλον. Δίνουμε έμφαση στην προστασία του περιβάλλοντος χρησιμοποιώντας (όπου είναι δυνατόν) βαφές φιλικές προς το περιβάλλον. Δίνουμε έμφαση στην προστασία του περιβάλλοντος χρησιμοποιώντας (όπου είναι δυνατόν) βαφές φιλικές προς το περιβάλλον.\nΠου γίνονται οι βαφές;\nΟι βαφές γίνονται σε κλειστούς, ειδικά διαμορφωμένους, χώρους (καμπίνες) εξασφαλίζοντας έτσι την απόλυτη προφύλαξη του επίπλου σας από πολλούς εξωγενείς παράγοντες που ενδέχεται να το φθείρουν ή να αλλοιώσουν το τελικό αποτέλεσμα (πχ σκόνη).\nΠοιες είναι οι διαφορές στις 3 κατηγορίες του Λούστρου;\nΤο λούστρο επιδεικνύει την φυσική ομορφιά του ξύλου. Τα νερά του ξύλου καθρεφτίζονται πάνω στην γυαλιστερή επιφάνεια του λούστρου φέρνοντας την φύση μέσα στον χώρο σας. Το λούστρο υπάρχει σε τρεις κατηγορίες.\nΤο βερνίκη νεφτιού που παρουσιάζει καλή υφή στην επιφάνεια του ξύλου και χρησιμοποιείται εσωτερικά και εξωτερικά, το βερνίκι νερού που είναι οικολογικό (φιλικό στο περιβάλλον) και χρησημοποιειται εσωτερικά και εξωτερικά, και το βερνίκι πολιορεθάνης που έχει πολύ καλό φινιρίσμα και χρησιμοποιείται μόνο σε εσωτερικούς χώρους. Το βερνίκι υπάρχει σε γυαλιστερό σατινέ ή ματ ανάλογα με το είδος της επιφάνειας που θέλουμε να έχουμε.\nΤι είναι η Πολυεστερική Λάκα και γιατί να την χρησιμοποιήσω;\nΗ πολυεστερική λάκα επιλέγεται ως η πιο δυνατή βαφή ξύλου που υπάρχει και διακρίνεται από την στιλπνότητα της και την μεγάλη αντοχή της στην χάραξη του επίπλου. Προσφέρει τέλεια απόδοση σε έπιπλα μπάνιου, κουζίνας, αλλά και των υπόλοιπων επίπλων του σπιτιού.\nΛάκα είναι το τελικό βερνίκι, το οποίο με συγκεκριμένη διεργασία αποδίδει τη μεγίστη προφύλαξη ξύλινων επιφανειών, με μεγάλη γκάμα χρωματικών επιλογών. Για όσους αναζητούν την ποιότητα και θέλουνε μόνο το καλύτερο για τις ξύλινες επιφάνειες (άψογο φινίρισμα, μεγάλη ανθεκτικότητα, χρωστική σταθερότητα) τότε η λύση είναι η λάκα. Η λάκα υπάρχει σε γυαλιστερή σατινέ ή ματ.\nΠοια είναι τα στάδια & οι τεχνικές αναπαλαίωσης επίπλων;\nΠοια είναι η διαδικασία αναπαλαίωσης επίπλων;\nΓιατί χρησιμοποιείται οικολογική λάκα νερού για βαφή κουφωμάτων εξωτερικής χρήσης;\nΟι βαφές κουφωμάτων εξωτερικής χρήσης με οικολογική λάκα νερού είναι μια εξειδικευμένη μέθοδος που εξασφαλίζει αυξημένη αντοχή στο χρόνο και στις καιρικές συνθήκες.\nΣτα κουφώματα πραγματοποιείται απεντόμωση και απομάκρυνση όλων των μυκήτων από το ξύλο. Για τη σωστή εφαρμογή της τεχνικής, τα κουφώματα βάφονται σε φούρνο βαφής, αποφεύγοντας την επικόλληση ρύπων, ενισχύοντας την ανθεκτικότητα του χρώματος στην υπεριώδη ακτινοβολία και τις ακραίες θερμοκρασίες.\nΠοιες είναι οι διαφορετικές τεχνικές Πατίνας και ποια η διαφορά τους;\nΚλασσική πατίνα: Η τεχνική της πατίνας γίνεται με βούρτσες και πινέλα δίνοντας πολλά διαφορετικά αποτελέσματα, όπως διχρωμία, κανονική ή με σβήσιμο, όψη οξείδωσης. Η πατίνα επιλέγεται κυρίως για κλασικά έπιπλα.\nΓαλλική πατίνα: Η γαλλική πατίνα είναι το εφέ που ξύνουμε με ειδικά εργαλεία μια η και περισσότερες στρώσεις χρώματος σε διαφορά σημεία του επίπλου δίνοντας μια ακανόνιστη μορφή παλιάς όψης. Η τεχνική της γαλλικής πατίνας εφαρμόζεται σε όλα τα έπιπλα, είτε είναι μοντέρνα, είτε κλασσικά, λάκα ή λούστρο.\nΑντικέ: Αντικέ είναι το εφέ παλαίωσης που γίνεται με αερογράφο, κάνοντας σκιές σε διαφορά σημεία του ξύλου. Γίνεται επίσης σε όλα τα έπιπλα, εκτός των δρύινων και δεσποτάκι ξύλων.\nTο τέλειο Φινίρισμα για τα έπιπλα σας\nΆρης Κοίλαρης / στιλβώσεις / βαφές επίπλων / τεχνοτροπίες / αναπαλαιώσεις από το 1994\nCopyright © 2021 Άρης Κοίλαρης - Βαφείο Επίπλων


Body battles ιστορίες απώλειας βάρους. Αυτή η γυναίκα έχασε 45 κιλά και μας δείχνει τα σημάδια της περνώντας ένα ισχυρό μήνυμα | cubafestla.com\nΑυτή η γυναίκα έχασε 45 κιλά και μας δείχνει τα σημάδια της περνώντας ένα ισχυρό μήνυμα Τζουλιάννα Καρνέζη Δευτέρα 6 Αύγουστος SHARE Η απώλεια βάρους μπορεί μερικές φορές να έχει αρνητικές επιπτώσεις στη ψυχολογία και να μειώσει την αυτοπεποίθηση. Αυτό συνέβη στην 33χρονη Sarah Nicole από τον Καναδά, η οποία μοιράστηκε στο διαδίκτυο ένα ισχυρό μήνυμα για το σώμα της και για τα κιλά που έχασε. Η δημοσίευση κοινοποιήθηκε από το χρήστη Sarah Nicole - TheBirdsPapaya thebirdspapaya στις 30 Ιούλ, στις μμ PDT Η Sarah Nicole είναι μητέρα τριών παιδιών και αποφάσισε να χάσει τα περιττά κιλά που είχε πάρει τα τελευταία χρόνια. Τα κατάφερε και τελικά έχασε 45 κιλά.\nΑυτό που θες είναι να κάψεις το περιττό λίπος, όχι τη μάζα. Ποια είναι η διαφορά; Σύμφωνα με τον ειδικό διατροφολόγο, Joel Seedman υπάρχουν τρεις λόγοι που χάνει κανείς βάρος, με τον καθένα να έχει διαφορετικές επιπτώσεις στο σώμα. Απώλεια μάζας Body battles ιστορίες απώλειας βάρους να διατηρήσεις τη μυϊκή σου μάζα χρειάζεται πρόγραμμα και διαρκής εκγύμναση.\nΣτιγμιαία μπορεί να σε «φτιάξει» καθώς θα νιώθεις πως ξεφουσκώνεις, ωστόσο αυτό που θα καταφέρεις είναι να απορρυθμίσεις τον μεταβολισμό σου. Το αποτέλεσμα; Να έχεις πλέον επικίνδυνη ευαισθησία στην ινσουλίνη, κάτι το οποίο οφείλεται στην απώλεια μυϊκής μάζας. Απώλεια λίπους Ο απόλυτος σκοπός για τον καθένα μας.\nTransformando a vida de Derrick - Dieta do Amor - Discovery H&H Brasil\nΝα καίει μόνο τα περιττά λίπη κρατώντας ατόφιο το υπόλοιπο μυϊκό του σύστημα. Μόνο που δεν είναι τόσο απλό όσο φαίνεται.\nΑυτή η γυναίκα έχασε 45 κιλά και μας δείχνει τα σημάδια της περνώντας ένα ισχυρό μήνυμα | cubafestla.com\nΜια πολύ καλή μέθοδος για να καις μονάχα λίπος είναι όταν πας στο γυμναστήριο, είναι να αφήνεις το τρέξιμο για το τέλος, όταν θα έχεις τελειώσει πλέον με όλες σου τις δυναμικές ασκήσεις. Και body battles ιστορίες απώλειας βάρους γιατί αρχικά θα έχεις να καις ταυτόχρονα υδατάνθρακες και λίπος, ενώ την ώρα του τρεξίματος απώλεια λίπους gw0742 θα δώσεις πολύ μεγαλύτερη ένταση θα σου έχει μείνει κυρίως λίπος.\nΠερπατήστε με πρόγραμμα! | cubafestla.com


Έχεις το ρόλο, φτιάξε το σενάριο - University Press\nΈχεις το ρόλο, φτιάξε το σενάριο\nΑΠΟΨΕΙΣ, ΚΟΙΝΩΝΙΑ | Μάιος 5, 2015 by Δανάη Αιματίδου | 0 σχόλια\nΊσως να φταίνε οι άπειρες ώρες, που έχω σπαταλήσει βλέποντας σειρές και ταινίες, που με οδήγησαν στο σημερινό θέμα. Η ερώτηση που είχα θέσει ήταν άκρως ρητορική. Σε ποια κατηγορία ταινιών θα κατατάσσονταν οι χρονικές περίοδοι της ζωής ενός ανθρώπου (που έχει ζήσει και εξακολουθεί να ζει στην Ελλάδα);;; Ήταν αρκετά δύσκολη η κατηγοριοποίηση, η οποία τυγχάνει να είναι αυθαίρετη, και τελικά κατέληξα στο συμπέρασμα πως δεν γίνεται με τον όρο περιπέτεια, φαντασίας, θρίλερ να περιγράψεις μια χρονική περίοδο. Για αυτό το λόγο οι χρονικές περίοδοι έχουν παραπάνω της μιας κατηγορίας.\nΞεκινάμε λοιπόν με την παιδική ηλικία. Όντας παιδί αδυνατείς να αντιληφθείς την πραγματικότητα που υφίσταται στον κόσμο γύρο σου. Η κατηγορία ταινιών που ταιριάζει με αυτήν την ηλικία δεν θα μπορούσε να είναι άλλη από τα κινούμενα σχέδια και τα cartoon. Σε αυτές τις ταινίες όλα είναι εφικτά και ο πρωταγωνιστής βρίσκει τον τρόπο να πετυχαίνει το στόχο του. Η αποτυχία δεν κρατάει πολύ και το τέλος είναι πάντα χαρούμενο.\nΣτη συνέχεια έχουμε να ασχοληθούμε με τους εφήβους. Μια εποχή δύσκολη όπου η φαντασία, τα δράματα και οι έρωτες είναι στα πάνω τους. Είναι η εποχή που είσαι ανάμεσα σε δύο κόσμους (παιδική και νεανική ηλικία) και αναζητάς την ταυτότητά σου. Είναι η εποχή που ανακαλύπτεις και παρατηρείς τις αλλαγές στο σώμα και στη συμπεριφορά σου. Επίσης, είναι η φάση όπου πιστεύεις ότι είσαι άθραυστος, ξέρεις τα πάντα και αμφισβητείς τους πάντες. Η επιστημονική φαντασία σε συνδυασμό με τις ερωτικές ταινίες και το κοινωνικό δράμα μπορούν κάλλιστα να περιγράψουν αυτήν την ηλικία.\nΣτη συνέχεια πάμε δυναμικά στους φοιτητές. Έρωτες, δράματα, περιπέτεια, κοινωνικά θέματα αποτελούν μέρος της ατζέντας του φοιτητή. Μια περιπέτεια που ξεκινάει από την ώρα ανακοίνωσης των βάσεων και τελειώνει μετά από 4 ή 14 χρόνια κατά την αποφοίτηση. Ένας δρόμος φτιαγμένος με διαβάσματα, εξεταστικές, εργασίες αλλά και καφέδες, διασκέδαση, έρωτες και ανεμελιά.\nΚατόπιν, η πραγματικότητα και ο ωμός ρεαλισμός χτυπάνε την πόρτα. Η στιγμή της ενηλικίωσης και η ταυτόχρονη ανάληψη ευθυνών μοιάζουν με θρίλερ και πολλές φορές με ταινία επιστημονικής φαντασίας. Ψάξε να βρεις δουλειά στα 25 σου που να σε πληρώνουν, να σε ασφαλίζουν και να μη ζητάνε μεταπτυχιακό, διδακτορικό και 10ετή προϋπηρεσία.\nΑκολούθως, όταν πλέον έχεις εδραιωθεί στον επαγγελματικό τομέα και έχεις βάλει σε μια τάξη τα προσωπικά σου (σύζυγος, παιδιά, ιδιόκτητο σπίτι, αυτοκίνητο, εξοχικό, κατοικίδιο κτλ ) η ζωή μοιάζει περισσότερο με οικογενειακή ταινία. Στιγμές με την οικογένεια, άλλες εύκολες και άλλες δύσκολες εναλλάσσονται με τις κοινωνικές συνθήκες που βιώνει ένα ζευγάρι όταν τα παιδιά μεγαλώνουν ή έρχονται αντιμέτωποι με κάποιο πρόβλημα.\nΓια το τέλος αφήσαμε τους ανθρώπους που έχουν καταφέρει και έχουν φτάσει στη σύνταξη. Οι κατηγορίες ταινιών που μπορούν να χαρακτηρίσουν αυτήν την ηλικία δεν είναι άλλες από τις ταινίες αναστοχασμού της χαμένης νιότης, ταινίες θρίλερ για τον επικείμενο θάνατο (τόσο του ίδιου του ανθρώπου όσο και του περίγυρου), ταινίες ιατρικού περιεχομένου (αδύνατο να μην ακούσεις κάποιον εκπρόσωπο αυτήν της ηλικίας να μην αναφέρεται σε γιατρούς, φάρμακα, νοσοκομεία κτλ) και ταινίες κοινωνικού δράματος.\nΕν κατακλείδι, η ζωή δεν μπορεί να είναι μια καλοφτιαγμένη ταινία με happyend. Είμαστε οι πρωταγωνιστές και ξεκινάμε έχοντας το ρόλο του παιδιού με τη γέννησή και καθ’όλη τη διάρκεια της ζωής μας καλούμαστε να παίξουμε κάποιον ρόλο (είτε είναι σύντοφος, γονιός, αδερφός, ανηψιός, θειος, είτε υπάλληλος, εθελοντής, συνάδερφος κτλ). Αυτό που έχει σημασία είναι πως όντας πρωταγωνιστές μπορούμε να αλλάξουμε το σενάριο της πραγματικότητάς και να κάνουμε την περιπέτεια της ζωής να έχει νόημα και σκοπό. Όσο για το happy end….μηδένα προ του τέλους….\nTags: αναληψη, ανεμελια, διασκεδαση, εξεταστικες, εργασιες, εφηβοι, κατηγορια, καφεδες, κινουμενα σχεδια, παιδικη ηλικια, πορτα, τομεας, φοιτητης\n« TEDx University of Piraeus\nJob Fair Athens »